******

***Din conţinutul acestui număr***:

[Repere din agenda publică a conducerii institutiei prefectului - judeţul Hunedoara în perioada 19 - 23 aprilie, 2021 2](#_Toc70328895)

[Selecţie de Acte normative apărute în Monitorul Oficial al României în perioada 19 – 23 aprilie, 2021 4](#_Toc70328896)

[Comunicate de presă ale Guvernului României 5](#_Toc70328897)

[Au început înscrierile pentru etapa a II-a a Programului Oficial de Internship al Guvernului, ediția a VIII-a 5](#_Toc70328898)

[László Borbély: România are potențial să devină lider în producția de hidrogen 6](#_Toc70328899)

[Reuniunea Comitetului Interministerial pentru Românii de Pretutindeni, la Palatul Victoria 7](#_Toc70328900)

[Mesajul premierului Florin Cîțu cu prilejul Zilei Forțelor Terestre 7](#_Toc70328901)

[Informaţie Europeană 8](#_Toc70328902)

[NOUTĂȚI – Informații UTILE 8](#_Toc70328903)

[Lansare Programe Rabla Clasic și Rabla Plus: Programele vor debuta la 26 aprilie! 8](#_Toc70328904)

[Analiză privind barierele digitalizării mediului public şi privat din România 9](#_Toc70328905)

[Ce obiective vor fi incluse în Planul Național Strategic 2023-2027 10](#_Toc70328906)

[POC: Modificări la apelul privind Acțiunea 2.3.3 – Secțiunea e-educație 11](#_Toc70328907)

[Facultatea de Administrație Publică (SNSPA) a dat startul înscrierilor în programul postuniversitar „Inovare publică și strategii Smart City”! 11](#_Toc70328908)

[Posibile modificări ale Programului de Promovare a Exporturilor anunțate de ministrul Economiei 12](#_Toc70328909)

[Ministrul Ghinea propune adăugarea unei clauze rezolutorii în contractele de finanțare care ar putea eficientiza implementarea proiectelor pe POIM 13](#_Toc70328910)

[Orientări revizuite, adoptate de Comisia Europeană, privind ajutoarele de stat regionale 14](#_Toc70328911)

[Consiliul UE a adoptat regulamentul de instituire a Centrului de competențe în materie de securitate cibernetică cu sediul la București 15](#_Toc70328912)

[Premii pentru ideile care dezvoltă abilitățile de viitor! 15](#_Toc70328913)

[Consiliul UE își adoptă poziția referitor la Programul spațial al Uniunii Europene pentru perioada 2021-2027 16](#_Toc70328914)

[A fost lansată platforma digitală multilingvă a Conferinței privind viitorul Europei! 16](#_Toc70328915)

[POIM: Erată la Ghidul Solicitantului aferent apelului dedicat investiţiilor în capacităţi de producere energie electrică şi/sau termică din biomasă/biogaz şi energie geotermală 17](#_Toc70328916)

[Situația granturilor pentru IMM-uri: Crește numărul plăților pe măsura 2! 17](#_Toc70328917)

[Consultări 18](#_Toc70328918)

[Programul de susținere a producției de plante aromatice 2021, în consultare publică 18](#_Toc70328919)

[APELURI – Finanțări 19](#_Toc70328920)

[Termen extins pentru transmiterea Cererilor de plată pentru rambursarea ajutorului de stat pentru cantităţile de motorină aferente trimestrului I al anului 2021 19](#_Toc70328921)

[Aproximativ 136.000 euro pentru îmbunătățirea Platformei naționale de bune practici pentru romi în vederea creșterea nivelului de participare a cetățenilor în proiectarea politicilor publice 20](#_Toc70328922)

[APIA a demarat autorizarea la plată a Ajutoarelor Naționale Tranzitorii aferente Campaniei 2020 20](#_Toc70328923)

[Apel de proiecte adresat sectorului creativ cu scopul de a scădea nivelul de discriminare a persoanelor care trăiesc cu HIV 21](#_Toc70328924)

[Aproape 9 milioane de euro pentru investiții în acvacultură prin lansarea unui nou apel pe POPAM 21](#_Toc70328925)

[Din actualitatea europeană 22](#_Toc70328926)

[Conferința privind viitorul Europei: lansarea platformei digitale multilingve 22](#_Toc70328927)

[Siguranța rutieră: În 2020 s-a înregistrat o reducere cu 4 000 de cazuri a accidentelor rutiere mortale în UE, rata mortalității fiind la cel mai scăzut nivel din toate timpurile 24](#_Toc70328928)

[Comisia salută acordul provizoriu privind Legea europeană a climei 27](#_Toc70328929)

[Finanțarea durabilă și taxonomia UE: Comisia adoptă măsuri suplimentare pentru a direcționa banii către activități durabile 28](#_Toc70328930)

[O Europă pregătită pentru era digitală: Comisia propune noi norme și măsuri menite să sprijine încrederea în inteligența artificială și excelența în acest domeniu 31](#_Toc70328931)

[Strategia UE pentru cooperare în regiunea indo-pacifică 35](#_Toc70328932)

[Cașcavalul de Săveni: produs cu indicație geografică protejată în UE 36](#_Toc70328933)

[Eurobarometru: 58% dintre români au încredere în Uniunea Europeană, față de 49% media europeană 36](#_Toc70328934)

**Anul 2021 – numărul 16**

**19 - 23 aprilie**

Repere din agenda publică a conducerii institutiei prefectului - judeţul Hunedoara   
în perioada 19 - 23 aprilie, 2021

Facem cunoscute publicului următoarele acţiuni din agenda publică a domnului Călin Petru MARIAN, prefectul judeţului Hunedoara și a subprefecților Oana Andreea BIRIȘ și SZÉLL Lörincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***19 aprilie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara precum și SJPI Hunedoara* | ***19 aprilie*** |
| *Întâlnire de lucru cu primarul comunei Rapoltu Mare* | ***19 aprilie*** |
| *Întâlnire de lucru cu primarul comunei Crișcior* | ***19 aprilie*** |
| *Întâlnire de lucru cu primarul comunei Ilia* | ***19 aprilie*** |
| *Deplasare în vizită de lucru la AJOFM* | ***19 aprilie*** |
| *Deplasare în vizită de lucru la AJPIS* | ***19 aprilie*** |
| *Deplasare în vizită de lucru la ITM* | ***19 aprilie*** |
| *Întâlnire de lucru cu inspectorul general de la Inspectoratul Școlar Județean Hunedoara* | ***20 aprilie*** |
| *Participare la videoconferința cu Agenția Națională pentru Romi- întâlnire reprezentanți BJR* | ***20 aprilie*** |
| *Deplasare la CJCCI Hunedoara* | ***20 aprilie*** |
| *Ședință de lucru cu reprezentanții Inspectoratului Școlar Județean Hunedoara* | ***20 aprilie*** |
| *Participare conferință de presă în vederea deschiderii centrului de vaccinare de tip „Drive thru” – vaccinare direct din mașină în parcarea Centrului Comercial „Deva Shopping City”* | ***20 aprilie*** |
| *Deplasare la centru fix de vaccinare în incinta „Centrului de Afaceri” din Simeria și discuții cu managerul Spitalului General CF Simeria despre situația medicală a unității suport COVID.* | ***20 aprilie*** |
| *Participare la ședința Colegiului Prefectural al județului Hunedoara* | ***21 aprilie*** |
| *Întâlnire de lucru pentru deschiderea centrului de vaccinare de tip „Drive- thru” – vaccinare direct din mașină în parcarea Centrului Comercial „Deva Shopping City”.* | ***21 aprilie*** |
| *Vizită de lucru la Casa Județeană de Pensii Hunedoara* | ***21 aprilie*** |
| *Participare on - line la ședința de lucru cu conducerea MAI* | ***21 aprilie*** |
| *Participare la comisia județeană pentru stabilirea dreptului de proprietate privată asupra terenurilor – Hunedoara* | ***22 aprilie*** |
| *Vizită de lucru la sediul DSVSA Hunedoara* | ***22 aprilie*** |
| *Vizită de lucru la sediul Direcției pentru Agricultură și Dezvoltare Rurală Hunedoara* | ***22 aprilie*** |
| *Vizită de lucru la sediul APIA Hunedoara* | ***22 aprilie*** |
| *Vizită de lucru la sediul OJFIR Hunedoara* | ***22 aprilie*** |
| *Primirea vizitei doamnei Raluca Turcan, ministrul Muncii și Protecției Sociale* | ***22 aprilie*** |
| *Participare la redeschiderea Centrului de Zi - Petrila, al organizației „SALVAȚI COPIII” – Filiala Hunedoara. La eveniment au participat doamna Raluca Turcan, ministrul Muncii și Protecției Sociale precum și doamna Vetuța Stănescu, deputatul PNL de Hunedoara* | ***22 aprilie*** |
| *Participare la discuții cu reprezentanții sindicatelor miniere și ai pensionarilor din Valea Jiului. La aceste discuții au participat doamna Raluca Turcan, ministrul Muncii și Protecției Sociale precum și doamna Vetuța Stănescu, deputatul PNL de Hunedoara* | ***22 aprilie*** |
| *Participarea la ceremonialul organizat cu prilejul „ZILEI FORȚELOR TERESTRE DIN ROMÂNIA” la Unitatea Militară din Deva* | ***23 aprilie*** |
| *Verificarea stadiului pregătirilor pentru deschiderea Centrului de vaccinare de tip „Drive Thru„ - direct din mașină, primul din țară, amenajat în parcarea Complexului Comercial „Shopping City Deva”* | ***23 aprilie*** |
| *Participare la centrul de vaccinare „Drive Thru” pentru a urmări desfășurarea activității, împreună cu echipele instituțiilor implicate în organizare: DSP, Primăria Deva, Crucea Roșie, Serviciul de Ambulanță și Inspectoratele de Poliție, Jandarmi și pentru Situații de Urgență* | ***24 aprilie*** |
| *Participare la centrul de vaccinare „Drive Thru” pentru a urmări desfășurarea activității, împreună cu echipele instituțiilor implicate în organizare: DSP, Primăria Deva, Crucea Roșie, Serviciul de Ambulanță și Inspectoratele de Poliție, Jandarmi și pentru Situații de Urgență* | ***25 aprilie*** |

Cancelaria Prefectului

🏵🏵🏵



Selecţie de Acte normative apărute în Monitorul Oficial al României   
în perioada 19 – 23 aprilie, 2021

**M. Of. nr. 406/19 aprilie 2021**

* **386 – Guvernul României** - Hotărâre pentru modificarea și completarea Hotărârii Guvernului nr. 230/2003 privind delimitarea rezervațiilor biosferei, parcurilor naționale și parcurilor naturale și constituirea administrațiilor acestora
* **56 – Ministerul Afacerilor Interne** - Ordin privind modificarea anexei la Ordinul ministrului afacerilor interne nr. 137/2018 pentru aprobarea Normei de dotare cu mijloace tehnice și bunuri materiale necesare Instituției Prefectului

**M. Of. nr. 407/19 aprilie 2021**

* **257 – Ministerul Transporturilor și Infrastructurii** - Ordin privind înființarea Registrului național electronic al certificatelor/atestatelor profesionale pentru conducătorii auto și administrarea schimbului de informații cu statele membre ale Uniunii Europene

**M. Of. nr. 412/20 aprilie 2021**

* **435 – Ministerul Dezvoltării, Lucrărilor Publice și Administrației -** Ordin pentru aprobarea unor proceduri privind agrementul tehnic în construcții

**M. Of. nr. 414/20 aprilie 2021**

* **3651** – **Ministerul Educației** - Ordin privind aprobarea Metodologiei de evaluare a studiilor universitare de doctorat și a sistemelor de criterii, standarde și indicatori de performanță utilizați în evaluare

**M. Of. nr. 428/22 aprilie 2021**

* **475**– **Guvernul României** - Hotărâre pentru completarea Hotărârii Guvernului nr. 155/2017 privind aprobarea programelor naționale de sănătate pentru anii 2017 și 2018, precum și privind modificarea și completarea anexei nr. 2 la Hotărârea Guvernului nr. 140/2018 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale în cadrul sistemului de asigurări sociale de sănătate pentru anii 2018-2019 și pentru stabilirea unor măsuri în domeniul asistenței medicale spitalicești în contextul epidemiologic determinat de răspândirea virusului SARS-CoV-2

**M. Of. nr. 429/23 aprilie 2021**

* **60** – **Ministerul Afacerilor Interne** - Ordin pentru modificarea și completarea Ordinului ministrului afacerilor interne nr. 155/2019 privind coordonarea activității și delegarea unor competențe în cadrul Ministerului Afacerilor Interne

**M. Of. nr. 432/23 aprilie 2021**

* **675** – **Ministerul Mediului, Apelor și Pădurilor** - Ordin pentru modificarea și completarea Ghidului de finanțare a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante și eficiente din punct de vedere energetic, 2020-2024, aprobat prin Ordinul ministrului mediului, apelor și pădurilor nr. 323/2020

**M. Of. nr. 433/23 aprilie 2021**

* **676** – **Ministerul Mediului, Apelor și Pădurilor** - Ordin pentru modificarea și completarea Ghidului de finanțare a Programului de stimulare a înnoirii Parcului auto național 2020-2024, aprobat prin Ordinul ministrului mediului, apelor și pădurilor nr. 324/2020

**M. Of. nr. 434/23 aprilie 2021**

* **533** – **Ministerul Sănătății**- Ordin privind modificarea anexei la Ordinul ministrului sănătății nr. 487/2020 pentru aprobarea protocolului de tratament al infecției cu virusul SARS-CoV-2
* **532** – **Ministerul Sănătății**- Ordin pentru completarea Ordinului ministrului sănătății nr. 112/2007 privind criteriile de performanță în baza cărora contractul de management poate fi prelungit sau poate înceta înainte de termen
* **456** - **Casa Națională de Asigurări de Sănătate** - Ordin pentru completarea Ordinului președintelui Casei Naționale de Asigurări de Sănătate nr. 840/2018 privind aprobarea regulilor de confirmare din punctul de vedere al datelor clinice și medicale la nivel de pacient pentru cazurile spitalizate în regim de spitalizare continuă și de zi, precum și a metodologiei de evaluare a cazurilor neconfirmate din punctul de vedere al datelor clinice și medicale pentru care se solicită reconfirmarea

Descărcaţi  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Comunicate de presă ale Guvernului României

Au început înscrierile pentru etapa a II-a a Programului Oficial de Internship al Guvernului, ediția a VIII-a

Încă 30 de tineri studenți vor avea posibilitatea să participe la Programul Oficial de Internship al Guvernului, timp de două luni, în perioada iunie-iulie, în cadrul etapei a II-a programului, ajuns anul acesta la cea de-a VIII-a ediție.

Tinerii interesați se pot înscrie până în data de 10 mai, la adresa de e-mail [cabinet.pm@gov.ro](http://cabinet.pm@gov.ro/).

Candidaturile vor fi evaluate în perioada 11-14 mai, rezultatele vor fi anunțate în data de 18 mai. Stagiile de practică din cadrul etapei a II-a se vor desfășura în lunile iunie și iulie a.c..

Sunt eligible la program persoanele care îndeplinesc cumulativ următoarele condiții:

* au împlinit vârsta de 16 ani, dar nu mai mult de 25 de ani;
* au cetățenia română;
* au capacitate deplină de exercițiu;
* cunosc limba română, scris și vorbit;
* cunosc cel puțin o limbă străină de circulație internațională;
* au cunoștințe în domeniul IT;
* nu sunt active pe piața muncii;
* nu au absolvit anterior Programul Oficial de Internship al Guvernului României;
* îndeplinesc condițiile generale prevăzute de Legea nr. 176/2018 privind internshipul, cu modificările și completările ulterioare.

Actele necesare pentru înscriere sunt următoarele:

* Curriculum Vitae;
* Scrisoare de intenție;
* Adeverință de la instituția de învățământ, care să cuprindă, pentru elevi, media generală a anului anterior – integralist;
* Pentru absolvenții de liceu: copie diplomă/adeverință Bacalaureat;
* Pentru studenții din anul I: copie diplomă/adeverință Bacalaureat;
* Pentru studenții din anii: al II-lea, al III-lea și al IV-lea sau anii terminali din alte domenii: media din anul anterior – integralist;
* Pentru masteranzii din anul I: copie diplomă/adeverință licență universitară/facultate;
* Pentru masteranzii din anul al II-lea sau din anii terminali din alte domenii: media din anul anterior de master – integralist.

Candidații pot depune și alte documente/adeverințe, diplome, certificate care atestă implicarea în diverse proiecte, programe, activități extra-didactice/voluntariat organizat în proiecte, evenimente, etc.

Participarea la stagiile de practică din cadrul programului guvernamental de internship le oferă tinerilor posibilitatea de a se familiariza din interior cu activitatea în administrația publică centrală.

În prezent este în curs de derulare prima etapă a ediției din acest an al programului guvernamental de internship. Cei opt studenți cursanți la universități din România și din străinătate selectați în cadrul primei etape efectuează deja stagii de practică, în lunile aprilie și mai, la Palatul Victoria.

\*

László Borbély: România are potențial să devină lider în producția de hidrogen

Astăzi, 22 aprilie a.c., Departamentul pentru Dezvoltare Durabilă din cadrul Guvernului României, în parteneriat cu Asociația Together for a Better Tomorrow, a organizat evenimentul „Towards clean energy”. Tema discuțiilor a fost tranziția energetică și rolul hidrogenului pentru decarbonizarea sistemului energetic, în contextul Strategiei Naționale pentru Dezvoltarea Durabilă a României 2030 și a țintelor Uniunii Europene prin care se urmărește atingerea neutralității climatice până în 2050.

„Ziua Pământului este un prilej excelent în care să discutăm despre presiunea pe care omenirea o pune asupra resurselor naturale, inclusiv prin necesitățile energetice. Pentru diminuarea acestei presiuni și pentru a ne proteja sănătatea, avem nevoie de surse cât mai verzi. Ambițiile Uniunii Europene privind decarbonizarea sistemului energetic sunt o provocare pentru România și alte state în care dependența de combustibili poluanți este ridicată. Hidrogenul verde sau albastru pot fi soluții prin care putem acoperi deficitul de producție al energiei din sursele regenerabile, țara noastră având potențial să devină lider în producția acestui combustibil al viitorului. Acesta este motivul pentru care Departamentul pentru Dezvoltare Durabilă susține astfel de inițiative prin care reușim să reunim specialiști din zona publică, din mediul privat, din cercetare și alte segmente sociale. ”, a declarat László Borbély, consilier de stat.

Specialiştii prezenți la eveniment au subliniat rolul important al hidrogenului în mix-ul energetic prin care statele europene doresc să depășească dependența față de combustibilii fosili. De asemenea, au fost discutate diferitele modalități prin care România poate deveni lider în acest domeniu. Printre oportunitățile identificate de participanți se numără investițiile prin Planul Național de Energie, finalizarea Strategiei integrate privind energia și schimbările climatice, cât și strategia națională privind producția energiei din hidrogen.

Printre cei care au luat cuvântul se numără: László Borbély - Consilier de Stat, coordonator al Departamentului pentru Dezvoltare Durabilă din cadrul Secretariatului General al Guvernului | Dan Drăgan – secretar de stat în Ministerul ENERGIEI | Roxana Caliminte - Deputy Secretary General Gas Infrastructure Europe (GIE) | Alexandru Floriştean -  Legal and Project Manager Hydrogen Europe| Ioan Iordache - Director Executiv, Asociația pentru Energia Hidrogenului din România, Director ICSI Rm. Vâlcea | Hans Marius Schuster - CEO Arena Innovation |Călin Vilt - Consilier științific onorific CNR-CME, într-o discuție moderată de Remus Hîrceagă - Senior Partner  Expense Reduction Analysts Europe (ERA).

**Înregistrarea evenimentului este disponibilă aici:**[**https://www.facebook.com/departamentulpentrudezvoltaredurabila/posts/852273325367564**](https://www.facebook.com/departamentulpentrudezvoltaredurabila/posts/852273325367564)

**\***

Reuniunea Comitetului Interministerial pentru Românii de Pretutindeni, la Palatul Victoria

[](https://gov.ro/ro/media/comunicate/reuniunea-comitetului-interministerial-pentru-romanii-de-pretutindeni-la-palatul-victoria&page=1)Reprezentanți ai ministerelor, autorităților centrale și cultelor religioase s-au reunit astăzi, la Palatul Victoria, pentru a stabili modalități prin care pot fi sprijiniți românii care trăiesc, studiază și muncesc în afara granițelor, precum și în comunitățile istorice.

În cadrul reuniunii, au fost analizate măsurile și politicile publice pentru sprijinirea românilor și comunităților românești de peste hotare și direcțiile de acțiune asumate de Departamentul pentru Românii de Pretutindeni și de ministere, prin Programul de Guvernare.

Discuțiile au vizat proiectele Diaspora Hub, punctul unic de contact unde românii din afara granițelor vor putea găsi informații utile și care își propune să devină interfața stat-cetățean în diaspora, Centrul Comunitar Mobil al Diasporei, care să asigure asistență itinerantă comunităților de români din diaspora și să adune date despre fluiditatea fluxului migratoriu dintr-un stat european către altul.

De asemenea, politicile de reinserție, fenomenul de “migrație a creierelor” și problematica redobândirii cetățeniei române, echivalarea diplomelor și a studiilor s-au regăsit pe agenda discuțiilor.

”Programele dezvoltate pentru comunitățile de peste graniță necesită o abordare trans-instituțională, iată de ce ne-am reunit și ne propunem să ne întâlnim periodic, colaborând eficient pentru a realiza ce ne-am propus” a declarat secretarul de stat pentru Românii de Pretutindeni, Oana Ursache, care a prezidat întâlnirea.

La reuniunea organizată de DRP au participat Dan Barna, viceprim-ministru, Sergiu Hossu, șeful Cancelariei Prim-ministrului, Mircea Abrudean, secretarul general adjunct al Guvernului, și Sandra Pralong, consilier de Stat pentru Relația cu Românii din Afara Granițelor al Președintelui României.

“Ne dorim ca fiecare cetățean român să simtă că țara lui îi ține o ușă deschisă în continuare. Ne dorim ca românii din afara granițelor să simtă că România îi dorește”, a declarat viceprim-ministrul Dan Barna.

“Îmi doresc să fim un partener de nădejde al tuturor invitaților prezenți astăzi, aici, astfel încât să putem colabora pentru ca fiecare român care locuiește în străinătate să găsească în instituțiile românești eficiența și disponibilitatea de care au atât de multă nevoie”, a susținut secretarul general adjunct al Guvernului României, Mircea Abrudean.

“Diaspora e România. Românii de pretutindeni vor avea un cuvânt de spus în luarea deciziilor pentru țara lor!” - a afirmat Oana Ursache, secretarul de stat al Departamentului pentru Românii de Pretutindeni.

La reuniune au mai participat reprezentanți ai instituțiilor care ar putea contribui la elaborarea și implementarea de politici publice adresate românilor din diaspora și din comunitățile istorice.

\*

Mesajul premierului Florin Cîțu cu prilejul Zilei Forțelor Terestre

”Astăzi marcăm Ziua Forțelor Terestre din România, zi dedicată militarilor și întreg personalului civil al celui mai numeros corp al Armatei Române. Sunt oameni pe care îi admir și cărora se cuvine să le mulțumim pentru înaltul profesionalism și responsabilitatea de care dau dovadă în tot ceea ce fac pentru a asigura capacitatea defensivă a țării și pentru a ne reprezenta cu cinste în misiunile pe care le desfășoară cu partenerii internaționali strategici ai României.

Mai mult, sunt mereu alături de oameni în perioade dificile, așa cum au dovedit în diferite acțiuni desfășurate și în sprijinul românilor afectați de pandemie.

Indiferent de specificul misiunilor lor, oamenii din structurile Forțelor Terestre și-au îndeplinit datoria cu seriozitate, dăruire și curaj, după exemplul patronului lor spiritual Sfântul Mare Mucenic Gheorghe, purtătorul de biruință din tradiția creștină, pe care îl sărbătorim tot astăzi.

Îi felicit pentru toată munca lor în misiunile pe care le desfășoară în țară sau în afara granițelor și le doresc succes și mai departe. La mulți ani, tuturor, și sănătate!

De asemenea, le urez ”La mulți ani”, sănătate și împliniri tuturor românilor care își sărbătoresc astăzi onomastica.”

**Florin Cîțu,**

**Prim-ministru al României**

Sursa: https://gov.ro/ro/comunicate&page=2&page=1

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției portugheze | **Președinția portugheză a Consiliului UE: 1 ianuarie-30 iunie 2021**  Prioritățile președinției portugheze sunt determinate de deviza sa: „Vremea rezultatelor: o redresare echitabilă, verde și digitală”.  Programul președinției se axează pe cinci domenii principale, care sunt în concordanță cu obiectivele agendei strategice a UE:   * consolidarea rezilienței Europei * promovarea încrederii în modelul social european * promovarea unei redresări durabile * accelerarea unei tranziții digitale echitabile și favorabile incluziunii * reafirmarea rolului UE în lume, cu garantarea faptului că acesta se va baza pe deschidere și multilateralism   [Site-ul p președinției portugheze](https://www.eu2020.de/eu2020-en): https://www.2021portugal.eu/en/ |
| Președinția portugheză a Consiliului UE se va axa pe depășirea pandemiei de COVID-19 la nivelul UE și va promova imaginea unei UE inovatoare, orientate spre viitor și bazate pe valori comune precum solidaritatea, convergența și coeziunea.  În acest scop, Portugalia se angajează să joace un rol pozitiv și flexibil pentru a acționa în mod pozitiv, a promova cooperarea, a obține rezultate tangibile în ceea ce privește redresarea economică și a conduce Uniunea Europeană pe drumul ieșirii din criză. | |

🏵🏵🏵

NOUTĂȚI – Informații UTILE

Lansare Programe Rabla Clasic și Rabla Plus: Programele vor debuta la 26 aprilie!

Ministrul mediului, apelor și pădurilor, Barna Tánczos, a anunțat miercuri, 21 aprilie 2021, lansarea programelor Rabla Clasic și Rabla Plus pentru anul 2021, programe care vor debuta la 26 aprilie:

În acest an, **Programul Rabla Clasic** vine cu modificări substanțiale, în ceea ce privește **prima de casare**, aceasta fiind **majorată de la 6.500 de lei la 7.500 de lei**, dar apar și alte modificări, menite să îi sprijine pe cei care doresc să aplice.

**O altă noutate a Programului Rabla Clasic o reprezintă valoarea ecobonusurilor acordate** pentru stimularea achiziționării autoturismelor cât mai puțin poluante, în funcție de tehnologia folosită, **acestea fiind, de asemenea, majorate** astfel:

* ecobonus în valoare de 1.500 de lei la achiziţionarea unui autovehicul nou, exceptând motocicletele, echipat cu sistem de propulsie care generează o cantitate de emisii de maximum 96 g CO\_2/km NEDC în regim de funcţionare mixt, conform informaţiilor înscrise în COC, sau echipat cu motorizare GPL/GNC;
* ecobonus în valoare de 1.500 de lei în cazul în care în COC este înscrisă şi cantitatea de emisii de CO\_2 conform standardului WLTP, pentru autovehiculul nou exceptând motocicletele, al cărui sistem de propulsie generează maximum 105 g CO\_2/km NEDC în regim de funcţionare mixt, sau echipat cu motorizare GPL/GNC;
* ecobonus în valoare de 1.500 de lei în cazul în care în COC este înscrisă doar cantitatea de emisii de CO\_2 conform standardului WLTP, se acordă pentru autovehiculul nou, exceptând motocicletele, al cărui sistem de propulsie generează maximum 124 g CO\_2/km WLTP în regim de funcţionare mixt;
* ecobonus în valoare de 3.000 de lei la achiziţionarea unui autovehicul nou, exceptând motocicletele, echipat cu sistem de propulsie hibrid.

Ecobonusurile se pot cumula în cazul în care mașina nouă îndeplinește ambele condiții, ajungându-se astfel la o reducere de 12.000 de lei din prețul total al autovehiculului nou.

**Pentru achiziționarea de motociclete noi** în schimbul predării spre casare a unui autovehicul uzat, se acordă o primă de casare de 5.500 de lei.

**Valabilitatea notei de înscriere în cadrul Programului Rabla Clasic a fost extinsă la 150 de zile** de la data emiterii, timp în care beneficiarii vor derula toate procedurile specifice de achiziție a autoturismului nou.

O altă modificare vizează posibilitatea ca primele de casare să fie transferate între toate tipurile de persoane fizice sau juridice. Această schimbare va permite accesarea programului și de către cei care nu au o mașină veche de casat.

De asemenea, **a fost introdusă interdicția de înstrăinare a autovehiculelor nou achiziționate în cadrul programului**, precum și obligativitatea restituirii finanțării în cazul nerespectării acestei interdicții.

**Ediția din acest an a Programului Rabla Clasic va beneficia de un buget total de 440 de milioane de lei, cu 35 de milioane de lei mai mare decât în 2020.**

Programul Rabla Plus 2021 are cel mai mare buget de până acum, 400 de milioane de lei, dublu față de bugetul de anul trecut, dat fiind interesul deosebit pentru acest tip de autovehicule.

În cadrul Programului Rabla Plus se acordă două tipuri de ecotichete, respectiv 45.000 de lei pentru mașinile full electrice și 20.000 de lei pentru mașinile hibrid plug-in, dar nu mai mult de 50% din valoarea autoturismului nou. Cei care vor dori să renunțe la o mașină veche, poluantă, și să achiziționeze un autovehicul electric vor beneficia atât de prima de casare acordată prin Programul Rabla Clasic, în valoare de 7.500 de lei, cât și de ecotichetul alocat în cadrul Programului Rabla Plus.

De asemenea**, s-a decis majorarea cuantumului finanțării pentru motociclete electrice** la 5.500 de lei, iar cine dorește să achiziționeze o motocicletă electrică și predă o mașină uzată, ecotichetul se poate cumula cu prima de casare în valoare de 5.500 de lei.

Valoarea cumulată a ecotichetului și a primei de casare nu poate depăși 50% din valoarea de achiziție a motocicletei electrice.

**Valabilitatea notei de înscriere în cadrul Programului Rabla Plus a fost extinsă la 240 de zile de la data emiterii**, timp în care beneficiarii vor derula toate procedurile specifice de achiziție a autoturismului nou.

Sursa: Ministerul Mediului

\*

Analiză privind barierele digitalizării mediului public şi privat din România

Autoritatea pentru Digitalizarea României a anunțat miercuri, 21 aprilie 2021, finalizarea analizei privind **„Barierele Digitalizării mediului public şi privat din România”**. Documentul va sta la baza stabilirii și ierarhizării proiectelor derulate prin fonduri europene pentru perioada de programare 2021-2027.

Analiza a făcut obiectul îndeplinirii criteriilor pentru **Condiția favorizantă sectorială 1** (CS1), una din totalul de 19. În absența analizei provocărilor pe care le presupune transformarea digitală în România, fondurile nerambursabile precum POCIDIF, POCU și PNRR nu ar fi putut fi accesate.

ADR a reliefat ca diferență față perioada de finanțare 2014-2020, condițiile favorizante sunt monitorizate și aplicate pe parcursul întregii perioade de programare, cu scopul de a menține un cadru investițional favorabil care să garanteze că operațiunile selecționate sunt aliniate exigențelor politicii Uniunii Europene.

Cercetarea realizată de ADR pentru mediul privat are ca puncte de pornire concluziile Raportului Flash Eurobarometer **„SMEs, start-ups, scale-ups and entrepreneurship”**, din septembrie 2020. De asemenea, cercetarea a centralizat informații și analize de benchmarking privind motivațiile și comportamentele IMM-urilor din diferite state ale Uniunii Europene în ceea ce privește procesul de transformare digitală.

Conform analizei, în mediul privat, barierele digitale se înscriu a fi în primul rând cele legate de capitalul uman:

* competențele digitale scăzute ale forței de muncă;
* abilitățile digitale specifice managementului companiei, deseori absent ȋn zona IMM-urilor;
* numărul de specialiști IT disponibili pentru zona IMM-urilor;
* lipsa finanțărilor pentru adoptarea tehnologiilor digitale avansate însoțite de sprijin și consultanță.
* neclaritatea şi lipsa de evoluție coerentă a instrumentelor de e-guvernare, ȋn măsura ȋn care e-guvernarea poate asigura transparența normelor digitale cu privire la obligațiile legale şi poate deveni un stimulent pentru adoptarea unor instrumente de conformare fiscală, legislativă, etc.

Pentru sectorul public, analiza a avut ca bază de cercetare documentul de politică publică privind e-guvernarea și experiențele instituțiilor administrației publice în implementarea proiectelor de digitalizare. Astfel, barierele identificate sunt cele patru evidențiate și de politica publică în domeniul e-guvernării:

* Lipsa unei arhitecturi IT, eficiente și eficace, de management general al serviciilor publice electronice
* Lipsa sistemelor informatice necesare instituțiilor publice centrale pentru operaționalizarea serviciilor publice electronice
* Insuficiența specialiștilor în e-guvernare și a resurselor umane în departamentele IT ale instituțiilor și autorităților publice și, corelat, a competențelor necesare pentru dezvoltarea și mentenanța serviciilor publice electronice
* Lipsa unui cadru legislativ și procedural unitar și eficient pentru susținerea serviciilor publice electronice

Analiza completă poate fi accesată la următorul [**link**](https://www.adr.gov.ro/wp-content/uploads/2021/04/ADR-Barierele-Digitalizarii-mediului-public-si-privat-din-Romania.pdf)**.**

Sursa: ADR

\*

Ce obiective vor fi incluse în Planul Național Strategic 2023-2027

Miercuri, 21 aprilie 2021, în cadrul videoconferinței miniștrilor agriculturii din grupul Visegrád și Bulgaria, Croația, România, Slovenia, reprezentatul României a menționat care sunt posibilele elemente ce vor fi integrate în cadrul noului **Plan Național Strategic 2023-2027**:

* administrarea tranziției către un sistem alimentar sustenabil și în încurajarea eforturilor fermierilor de a contribui la obiectivele climatice și de mediu, elemente caracteristice ale **Noii Politici Agricole Comune**;
* necesitatea parcurgerii **Pactului Ecologic European** și a **Strategiei „De la fermă la consumator**” pentru a dezvolta o economie durabilă;
* sprijinirea fermelor de familie și întinerirea generațiilor de fermieri, pe consolidarea mediului asociativ şi pe îmbunătățirea poziției fermierilor în cadrul lanțului agroalimentar.
* definirea măsurilor și intervențiilor care să contribuie decisiv la reducerea vulnerabilității veniturilor fermierilor față de factorii externi, inclusiv față de schimbările climatice.

De asemenea, conform comunicatului Ministerului Agriculturii și Dezvoltării Rurale, a fost enunțat faptul că se va acorda o atenție sporită pentru viitoarea perioadă de programare PAC 2023-2027 dezvoltării formelor asociative.

Sursa: MADR

\*

POC: Modificări la apelul privind Acțiunea 2.3.3 – Secțiunea e-educație

AM POC a publicat ieri, 21 aprilie 2021**,**Ordinul nr. 400/ 2021 pentru modificarea ghidului solicitantului aferent Acțiunii 2.3.3 – secțiunea e-educație, aprobat prin Ordinul ministrului fondurilor europene nr. 2397/2018.

Documentul prevede modificări atât la nivelul alocării stabilite pentru apelul de proiecte, cheltuielilor eligibile, cerințelor suplimentare în vederea acordării finanțării, procesului de evaluare și selecție, cât și în ceea ce privește rambursarea cheltuielilor, monitorizarea și controlul.

De asemenea, a fost înlocuită Anexa nr. 9 – Contract de finanțare, Apel 2.

[**Descarcă**](https://www.fonduri-structurale.ro/descarca-document/32673) ordinul

Sursa: Ministerul Investițiilor și Proiectelor Europene

\*

Facultatea de Administrație Publică (SNSPA) a dat startul înscrierilor în programul postuniversitar „Inovare publică și strategii Smart City”!



Ce înseamnă un oraș inteligent și cum gândim strategic un proiect de tip Smart City - sunt două dintre întrebările la care veți găsi răspunsuri aplicate alături de lectorii **programului postuniversitar „Inovare publică și strategii Smart City”**, lansat marți, 20 aprilie 2021, de către Facultatea de Administrație Publică din cadrul Școlii Naționale de Științe Politice și Administrative (SNSPA) București.

**Cui îi este destinat acest curs?**

Tuturor. Tuturor celor care se folosesc de tehnologie atât în scopuri personale cât și sociale. Și nu doar specialiști, deși ținuta cursului este una academică, ci la toți cei care privesc spre orizontul, prea larg poate, al simbiozei om-mașină / societate-sisteme informatice.

Pentru a-l ancora de cadrul legislativ național, acest curs vine în întâmpinarea prevederilor din cadrul Strategiei Naționale privind Agenda Digitală pentru România 2020, contribuind la dezvoltarea unui corp de profesionişti în domeniul E-Guvernării și al Orașelor Inteligente, prin punerea în aplicare a măsurile care vizează educarea și formarea în acestea.

**Ce subiecte va acoperi cursul „Inovare publică și strategii Smart City”?**

Activitatea didactică din cadrul cursului de „Inovare publică și strategii Smart City” se va desfășura de-a lungul a douăzeci de ore distribuite în cinci întâniri consecutive astfel:

* Întâlnirea 1 (online) - lector Eduard DUMITRAȘCU: cursul va începe prin a examina îndeaproape ce sunt orașele inteligente explorând viziunile asupra modului în care acestea pot transforma mediile de lucru și viețile noastre plecând de la premisa de sustenabilitate a proiectelor din zona smart;
* Întâlnirea 2 (online) - lector Cătălin VRABIE: are rolul de a porni o analiză a rolului oamenilor din smart cities (atât de pe poziția de cetățean dar și din cea de edil sau a altor actori importanți din viața orașelor) și diferitele abordări pe care reprezentanții acestora le-au avut pentru a dezvolta comunitatea: de la investiții în tehnologie la soluții co-proiectate cu ajutorul cetățenilor;
* Întâlnirea 3 (online) - lectori Monica-Mihaela FRANGULEA și Iulia-Maria TOADER: vizează folosirea sistemelor de iluminat public în vederea evidențierii arhitecturii unui oraș inteligent (programare digitală) precum și reflectarea tehnologiei în limbajul arhitectural, cu exemple reprezentative pentru arhitectura Smart Cities;
* Întâlnirea 4 (online) - lector Ioan GÂF-DEAC: este orientată spre importanța conducerii orașului și a guvernării în general în dezvoltarea orașelor inteligente, în elaborarea politicilor publice ce urmează a forma cadrul necesar dezvoltării investigând oportunitățile și barierele cu care se confruntă orașele de astăzi în drumul lor de a deveni (mai) smart - se impune nevoia de standardizare și efectuarea de măsurători pentru a verifica stadiul progresului. Tot în cadrul acestei întâlniri vor fi prezentate proiecte concrete din domeniul Smart City dezvoltate de actori ai acestui ecosistem pentru a vedea, în operă, cum acest concept ajută la îmbunătățirea calitații vieții și creșterea confortului cetățenilor - Directia de Mobilitate Urbana din cadrul Primariei Sectorului 4, Bucuresti;
* Întâlnirea 5 (online) - lector Mihaela Miruna TUDORAȘCU.

**Până la finalul cursului veți putea**

* înțelege în profunzime conceptele și dezbaterile actuale din jurul conceptului de smart city;
* identifica și recunoaște rolul și importanța IT&C în abordarea provocărilor urbane de astăzi și din viitor;
* realiza importanța unei guvernări smart în crearea orașelor inteligente și a rolului fiecărui actor participant pe scena dezvoltării urbane;
* explora abordări diferite folosite de cele mai vizibile exemple de orașe smart din lume;
* înțelege conexiunile dintre inovațiile din domeniul tehnicii și comunitățile urbane.

**Costuri**

Taxa de școlarizare pentru programul postuniversitar „Inovare publică și strategii Smart City” este de 500 lei (include taxa de înscriere, taxa de înmatriculare și taxa de examinare finală).

Taxa de şcolarizare se achită integral odată cu înscrierea.

**Agendă**

* Calendar înscrieri: 21 aprilie - 14 mai 2021
* Cursurile vor avea loc online în perioada: 24-28 mai 2021
* Prezentarea online a proiectului final: iunie 2021

Mai multe informații sunt disponibile [**aici**](http://smartcitiesevents.eu/events/courses?fbclid=IwAR2GK-WcP_97WczW4wxbLWPd0g2tjm4EqQUQsSLR_dqm0pXmxmvOokEslW8).

Sursa: Facultatea de Administrație Publică, SNSPA București

\*

Posibile modificări ale Programului de Promovare a Exporturilor anunțate de ministrul Economiei

Ministrul Economiei, Antreprenorialului și Turismului, Claudiu Năsui, a susținut astăzi, 22.04.2021, o conferință de presă privind **Programul de Export**, în care a semnalat problemele perioadei anterioare de derulare a programului, dar și posibile soluții de democratizare a sistemului.

MEAT a întocmit o anchetă internă privind Programul de Promovare a Exporturilor pentru perioada 2015-2019, conform ministrului.

Neregulile principale pe care le-a prezentat programul descoperite de către Corpul de Control al Ministerului sunt:

* Modul de selectare a târgurilor și a firmelor care merg la acestea;
* Modul de atribuire a celor mari contracte ale Ministerului vizibile pe site;
* Lipsa fezabilității în procesul de promovare al exporturilor.
* 48% dintre beneficiarii acestui sistem nu se regăsesc în lista de exportatori ai României.
* Cheltuielile pentru acest program au ajuns de la 25 de milioane de lei la 71 de milioane de lei, însă numărul beneficiarilor a rămas constant, fapt cauzat de dublarea subvenției medii pe beneficiar și a cvadruplării comisionului intermediarilor;
* Existența unor beneficiari care au atras sume mari prin program, dar a căror cifre de afaceri și număr de angajați nu justifică selectarea lor în cadrul târgurilor;
* Anumiți intermediari pentru aceste contracte au fost favorizați;
* Lipsa unui indicator de performanță care să măsoare eficiența participării în cadrul tărgurilor internaționale.

Mențiunile din raport își găsesc corolar și în cele statuate anterior de Curtea de Conturi în urma controlului realizat și de aceasta.

Ministrul a menționat că promovarea exportului rămâne unul dintre obiective MEAT, însă **propune ca nouă abordare realizarea unui sistem care oferă posibilitatea tuturor de a-și internaționaliza produsele și de a participa la târguri prin 2 opțiuni**:

* Un sistem de deductibilitate extinsă, în care cheltuielile să fie deduse extins din impozitul pe profit (pentru o cheltuială de 100 de lei pe care o realizează societatea va deduce 300 din impozit);
* 50% din cheltuielile realizate să devină credit fiscal, sume care pot fi deduse din impozitul de plată.

Noul sistem va transfera factorul de decizie firmelor, astfel acestea vor alege la care târguri se vor prezenta, cine și în ce condiții va merge și cine va face organizarea lor, fiind posibilă și excluderea intermediarilor, potrivit ministrului Năsui.

Conform spuselor ministrului, aceste măsuri au fost discutate în mod preliminar și la nivelul Guvernului, raportul prezentat în timpul conferinței fiind trimis și către primul-ministru și în urma mai multor dezbateri va fi hotărâtă modalitatea prin care va fi schimbat programul.

Sursa: Facebook | Claudiu Năsui

\*

Ministrul Ghinea propune adăugarea unei clauze rezolutorii în contractele de finanțare care ar putea eficientiza implementarea proiectelor pe POIM

Ieri, 20 aprilie 2021, în cadrul unei întâlniri cu reprezentanții autorităților locale și operatorilor de apă la nivel local și regional, ministrul Investițiilor și Proiectelor Europene, Cristian Ghinea a propus **o nouă modalitate de încheiere a contractelor de finanțare** care ar putea eficientiza implementarea proiectelor din cadrul Programului Operațional Infrastructură Mare. Acesta a transmis că **prin adăugarea unei clauze rezolutorii s-ar putea demara unele proceduri de licitații**, cele despre care se știe sigur că ar atinge un nivel suficient de matur care ar permite începerea procesului, înainte de aprobarea finală de la nivelul Comisiei Europene.

Ministrul Ghinea a anunțat că va pregăti un **Memorandum în Guvern** pentru a implementa soluția propusă.

Un alt subiect abordat în cadrul întâlnirii a fost cel al posibilității de etapizare a unor proiecte care nu sunt probabile să se încheie până în anul 2023, în cadrul actualului program operațional, astfel s-ar evita neaprobarea acestora, pe motivul riscului de a nu le finaliza la timp.

9,1 miliarde euro este alocarea totală pentru POIM 2014-2020, proiectelor de apă și apă uzată fiindu-le acordată o sumă totală de 2,6 miliarde euro. POIM 2014-2020 include 45 de proiecte noi de apă și canalizare, dintre care:

* 25 de proiecte noi de investiții sunt contractate și se află în implementare, în valoare eligibilă de 5,1 miliarde euro,
* 20 de alte proiecte noi se află în diferite stadii de pregătire.

Rata de contractare a proiectelor din acest domeniu, pe POIM 2014-2020, este de 160%, se arată în comunicatul oficial.

Sursa: MIPE

\*

Orientări revizuite, adoptate de Comisia Europeană, privind ajutoarele de stat regionale

Comisia Europeană a anunțat luni, 19 aprilie 2021, adoptarea orientărilor revizuite ale UE privind ajutoarele de stat regionale, care stabilesc normele în temeiul cărora statele membre pot acorda ajutoare de stat întreprinderilor pentru a sprijini dezvoltarea economică a zonelor defavorizate din UE, asigurând în același timp condiții de concurență echitabile între statele membre. Orientările revizuite vor intra în vigoare la 1 ianuarie 2022.

Orientările privind ajutoarele de stat regionale sunt primul set de norme privind ajutoarele de stat care sunt revizuite după anunțarea Pactului verde european și a Strategiilor industriale și digitale europene.

Ajutoarele de stat regionale constituie un instrument important utilizat de statele membre pentru a consolida dezvoltarea regională. Comisia a adoptat orientările revizuite privind ajutoarele de stat regionale în urma unei evaluări a normelor actuale efectuate în 2019 și a unei ample consultări cu privire la proiectul de text a tuturor părților interesate, inclusiv a statelor membre, a autorităților regionale și locale, a asociațiilor de întreprinderi, a grupurilor de interese, a întreprinderilor individuale și a cetățenilor.

Orientările revizuite privind ajutoarele de stat regionale includ o serie de ajustări precis orientate pentru a simplifica normele și a reflecta experiența dobândită în urma aplicării normelor anterioare, precum și pentru a reflecta noile priorități de politică legate de Pactul verde european și de Strategia industrială pentru Europa și Strategia digitală europeană. Principalele elemente ale orientărilor revizuite sunt următoarele:

* Majorarea acoperirii totale a ajutoarelor regionale la 48 % din populația UE (față de 47 %, cât era înainte) și lista actualizată a zonelor „a” asistate și a zonelor „c” predefinite pe baza celor mai recente statistici disponibile realizate de Eurostat privind PIB-ul (2016-2018) și șomajul (2017-2019). Criteriile de atribuire pentru zonele asistate, care s-au dovedit a funcționa bine în perioada anterioară, au rămas neschimbate. În același timp, statele membre vor dispune de o flexibilitate sporită pentru a atribui pe hărți așa-numitele zone „c” care nu sunt predefinite: pe lângă criteriile care erau deja în vigoare, Comisia a introdus și o simplificare pentru a le permite statelor membre să atribuie cu ușurință statutul de zonă „c” care nu este predefinită zonelor de tranziție justă, care se confruntă cu provocări deosebite legate de tranziție.
* Majorarea intensităților maxime ale ajutoarelor pentru a sprijini obiectivele Pactului verde european și ale strategiei digitale prin facilitarea acordării unor stimulente suplimentare pentru investiții în zonele defavorizate ale UE. În plus, orientările includ mai multe bonificații ale intensității ajutoarelor: (i) pentru regiunile ultraperiferice, (ii) pentru zonele de frontieră, (iii) pentru zonele de tranziție justă din zonele cele mai defavorizate și (iv) pentru zonele care se confruntă cu scăderea populației. La rândul lor, întreprinderile mici și mijlocii (IMM-urile) continuă să beneficieze de intensități maxime ale ajutoarelor mai ridicate decât întreprinderile mari.
* Valabilitatea hărților ajutoarelor regionale pentru perioada 2022-2027, cu o evaluare la jumătatea perioadei prevăzută pentru 2023, pe baza statisticilor actualizate, care să reflecte evoluțiile economice recente și să le permită regiunilor să se redreseze în urma crizei.
* Simplificarea generală a structurii orientărilor, clarificarea unora dintre definiții și termeni și o serie de modificări precis orientate în lumina Pactului verde european și a Strategiilor industriale și digitale ale UE. De exemplu, domeniul de aplicare sectorial al orientărilor a fost actualizat, precum și criteriile utilizate pentru a se asigura un echilibru între impactul pozitiv al ajutoarelor și efectele negative ale acestora asupra concurenței și a comerțului. Acum, această evaluare poate lua în considerare și alte efecte pozitive și negative, cum ar fi o contribuție substanțială la dubla tranziție verde și digitală sau anumite externalități negative conexe.

În același timp, Orientările privind ajutoarele de stat regionale continuă să cuprindă garanții solide menite să împiedice statele membre să utilizeze bani publici pentru a provoca deplasarea locurilor de muncă dintr-un stat membru al UE în altul, lucru care este esențial pentru a se asigura o concurență loială pe piața unică.

Sursa: Comisia Europeană

\*

Consiliul UE a adoptat regulamentul de instituire a Centrului de competențe în materie de securitate cibernetică cu sediul la București

„Centrul european industrial, tehnologic și de cercetare în materie de securitate cibernetică” va colabora cu o rețea de centre naționale de coordonare desemnate de statele membre și va aduce laolaltă principalele părți interesate europene, inclusiv industria de profil, instituțiile academice și de cercetare, precum și alte asociații relevante ale societății civile, pentru a forma o comunitate de competențe în materie de securitate cibernetică, cu scopul de a consolida și a disemina know-how-ul în materie de securitate cibernetică în întreaga UE.

Consiliul a adoptat ieri, 20 aprilie 2021, regulamentul de instituire a centrului și a rețelei. Urmează adoptarea finală de către Parlamentul European.

Centrul de competențe va coopera strâns cu Agenția Uniunii Europene pentru Securitate Cibernetică (ENISA).

**Etapele următoare**

Votul de ieri, prin procedură scrisă, semnifică adoptarea de către Consiliu a poziției sale în primă lectură. Actul legislativ trebuie acum să fie adoptat de Parlamentul European în a doua lectură înainte de a fi publicat în Jurnalul Oficial al UE. Regulamentul va intra în vigoare la 20 de zile după publicare.

Sursa: Consiliul UE

\*

Premii pentru ideile care dezvoltă abilitățile de viitor!

Consiliul European de Inovare alături de Comisia Europeană au anunțat deschiderea înscrierilor pentru **Competiția Europeană de Inovare Socială**, destinată atât persoanelor juridice, cât și fizice care au propuneri de dezvoltare a abilităților de viitor.

**Context**

Europa se află într-un proces de tranziție către o economie verde digitală, astfel, anul acesta, organizatorii au ales ca temă de concurs: **Skills for tomorrow - Shaping a green and digital future**.

Termenul limită de aplicare este **12 mai 2021**.

Organizatorii au venit în sprijinul persoanelor interesate prin lansarea unei serii de conferințe în online pe teme de interes ale competiției. Următorul eveniment de acest loc va avea loc miercuri, 21 aprilie 2021, ora 15:00 CEST. Formularul de înscriere este disponibil [aici](https://nesta.zoom.us/webinar/register/WN_YW0w6mZyRPeOd4MR4s07Qw).

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/447/competitia-europeana-de-inovare-sociala-abilitati-pentru-maine-modelarea-unui-viitor-ecologic-si-digital).

Sursa: EIC

\*

Consiliul UE își adoptă poziția referitor la Programul spațial al Uniunii Europene pentru perioada 2021-2027

Consiliul Uniunii Europene și-a adoptat ieri, 19 aprilie 2021, poziția în primă lectură cu privire la propunerea de regulament de instituire a Programului spațial al UE pentru perioada 2021-2027.

Această poziție este urmarea unui acord la care s-a ajuns în luna decembrie a anului trecut cu Parlamentul European, care pregătește terenul pentru adoptarea rapidă în a doua lectură a proiectului de regulament.

Documentul poate fi consultat [**aici**](https://www.fonduri-structurale.ro/descarca-document/32656).

Regulamentul va asigura:

* date și servicii legate de spațiu securizate, de înaltă calitate și de actualitate;
* beneficii socioeconomice mai mari în urma utilizării acestor date și servicii, cum ar fi intensificarea creșterii economice și stimularea creării de locuri de muncă în UE;
* consolidarea securității și autonomiei UE;
* un rol mai important pentru UE ca actor principal în sectorul spațial.

Aceste lucruri se vor realiza prin:

* simplificarea și raționalizarea cadrului juridic existent al UE privind politica spațială;
* dotarea UE cu un buget adecvat pentru spațiu, în vederea continuării și îmbunătățirii programelor spațiale emblematice existente, precum EGNOS, Galileo și Copernicus, în vederea monitorizării pericolelor spațiale în cadrul componentei de „cunoaștere a situației spațiale” (SSA), precum și în vederea garantării accesului autorităților naționale la comunicații prin satelit securizate (Govsatcom);
* instituirea normelor de guvernanță ale Programului spațial al UE;
* standardizarea cadrului de securitate al programului spațial.

**Etapele următoare**

În conformitate cu acordul politic la care au ajuns colegiuitorii în luna decembrie a anului trecut, Parlamentul European ar urma să aprobe poziția în primă lectură a Consiliului în aprilie 2021. Regulamentul va fi apoi considerat ca fiind adoptat în mod formal. Acesta se va aplica retroactiv de la 1 ianuarie 2021.

Sursa: Consiliul UE

\*

A fost lansată platforma digitală multilingvă a Conferinței privind viitorul Europei!

Comitetul executiv al Conferinței privind viitorul Europei, format din reprezentanți ai Parlamentului European, ai Consiliului Uniunii Europene și ai Comisiei Europene, au anunțat lansarea platformei digitale multilingve a Conferinței privind viitorul Europei, invitându-i pe toți cetățenii UE să contribuie la conturarea propriului viitor și a viitorului Europei în ansamblul său.

[Platforma este disponibilă](https://futureu.europa.eu/?locale=en) în 24 de limbi și le permite astfel cetățenilor din întreaga Uniune să împărtășească și să facă schimb de idei și opinii prin intermediul unor evenimente online.

**Context**

Platforma digitală multilingvă este complet interactivă și multilingvă: cetățenii pot interacționa unii cu alții și își discuta propunerile cu cetățeni din toate statele membre, în cele 24 de limbi oficiale ale UE. Cetățenii din toate categoriile sociale sunt încurajați să contribuie în număr cât mai mare prin intermediul platformei la conturarea viitorului lor, dar și să o promoveze pe canalele de comunicare socială, cu hashtagul **#TheFutureIsYours**

Platforma va asigura transparență deplină – un principiu-cheie al conferinței – întrucât toate contribuțiile și rezultatele evenimentelor vor fi colectate, analizate, monitorizate și puse la dispoziția publicului. Principalele idei și recomandări de pe platformă vor fi utilizate drept contribuții pentru grupurile de dezbatere ale cetățenilor europeni și pentru sesiunile plenare, unde vor fi dezbătute în vederea elaborării concluziilor conferinței.

Toate evenimentele legate de conferință care vor fi înregistrate pe platformă vor fi vizibile pe o hartă interactivă, care le va permite cetățenilor să efectueze căutări și să se înscrie online. Organizatorii pot utiliza setul de instrumente disponibil pe platformă pentru a-și derula și promova inițiativele.

Platforma este organizată în jurul unor teme-cheie: schimbările climatice și mediul; sănătatea; o economie mai puternică și mai echitabilă; justiția socială și locurile de muncă; UE în lume; valori și drepturi, statul de drept, securitate; transformarea digitală; democrația europeană; migrația; educația, cultura, tineretul și sportul. Aceste teme sunt completate de o „cutie deschisă” pentru subiecte transversale și de altă natură (alte idei), cetățenii fiind liberi să propună orice alte aspecte care îi preocupă, într-o abordare care se desfășoară cu adevărat de la bază spre vârf.

Platforma oferă, de asemenea, informații cu privire la structura și activitatea conferinței. Aceasta este deschisă tuturor cetățenilor UE, precum și instituțiilor și organismelor UE, parlamentelor naționale, autorităților naționale și locale și societății civile. Platforma va respecta pe deplin viața privată a utilizatorilor și normele UE privind protecția datelor.

Sursa: Reprezentanța Comisiei Europene în România

\*

POIM: Erată la Ghidul Solicitantului aferent apelului dedicat investiţiilor în capacităţi de producere energie electrică şi/sau termică din biomasă/biogaz şi energie geotermală

Ministerul Investițiilor și Proiectelor Europene, prin Autoritatea de Management pentru Programul Operațional Infrastructură Mare, a publicat astăzi, 19 aprilie 2021, Erată la Ghidului solicitantului – Sprijinirea investiţiilor în capacităţi de producere energie electrică şi/sau termică din biomasă/biogaz şi energie geotermală.

Conform documentului, prevederile Ghidului Solicitantului, referitoare la grila privind evaluarea tehnico-economică a cererilor de finanțare se vor aplica prin raportare la prevederile Ordinului OMDRAPFE nr. 3686/2017.

[**Descarcă**](https://www.fonduri-structurale.ro/descarca-document/32653) erata

Sursa: MIPE

\*

Situația granturilor pentru IMM-uri: Crește numărul plăților pe măsura 2!

Ministerul Economiei, Antreprenoriatului și Turismului a publicat vineri situația la 16 aprilie 2021 a granturilor aferente schemei de ajutor de stat instituită prin OUG 130/2020, privind unele măsuri pentru acordarea de sprijin financiar din fonduri externe nerambursabile.

Măsura 1 – Microgranturi

Comparativ cu situația din 9 aprilie 2021, doar 5 noi contracte au fost plătite, 61 de noi contracte au fost semnate, iar 4 contracte sunt în curs de semnare. În ultima săptămână, au fost transmise 51 de notificări.

Măsura 1 a fost [deschisă](https://www.fonduri-structurale.ro/stiri/24811/la-inceputul-saptamanii-viitoare-se-deschide-aplicatia-de-depunere-pentru-microgranturi) în perioada 12-21 octombrie 2020.

[**Descarcă**](https://www.fonduri-structurale.ro/descarca-document/32651) statusul firmelor pe măsura 1 – microgranturi

Măsura 2 – Granturi pentru capital de lucru

În ceea ce privește numărul aplicanților admiși în lista de așteptare, numărul acestora a ajuns la 9.192, doar două noi aplicații fiind admise pe această listă.

Numărul contractelor plătite crește cu 1.690, ajungând la un total de 5.690, în timp ce 80 de noi contracte au fost semnate, iar 152 sunt în curs de semnare.

Numărul total de aplicații respinse (status „respins” și „respins pe lista de așteptare”) a ajuns la 5.434.

Măsura 2 a fost [deschisă](https://www.fonduri-structurale.ro/stiri/24873/depunerea-aplicatiilor-pe-masura-de-granturi-pentru-capital-de-lucru-incepe-saptamana-aceasta) în perioada 22-28 octombrie 2020.

[**Descarcă**](https://www.fonduri-structurale.ro/descarca-document/32652) statusul firmelor pe măsura 2 – granturi pentru capital de lucru

În ceea ce privește măsura 3, [conform declarațiilor](https://www.fonduri-structurale.ro/stiri/26088/nasui-despre-granturile-pentru-investitii-asteptam-informatii-de-la-dna-stiu-sigur-ca-a-inceput-urmarirea-penala-in-rem) făcute de ministrul Economiei, Antreprenoriatului şi Turismului, Claudiu Năsui, în cadrul evenimentului online Summitul de Afaceri, din 15 aprilie 2021, Direcția Națională Anticorupție a început urmărirea penală în ceea ce privește presupusele informații primite de către aplicanți referitoare la procentul de cofinanțare.

Sâmbătă, 17 aprilie 2021, ministrul a declarat faptul că ritmul va încetini în săptămânile următoare, întrucât nu există încă finanțare pentru 500 de milioane de euro din aceste măsuri, „până când se programează React-EU, sau altă facilitate europeană”. Acesta a menționat faptul că se lucrează la identificarea de soluții pentru finanțare.

Sursa: MEAT & Facebook | Claudiu Năsui

🏵

Consultări

Programul de susținere a producției de plante aromatice 2021, în consultare publică

Ministerul Agriculturii și Dezvoltării Rurale a lansat în cursul săptămânii trecute spre consultare publică **Hotărârea pentru aprobarea programului de susținere a producției de plante aromatice pentru anul 2021**.

Programul este destinat susținerii producției pentru următoarele categorii de plante aromatice:

* busuioc;
* cimbru;
* coriandru;
* fenicul;
* muștar.

**Finanțare acordată**

Sprijinul financiar acordat este sub forma de ajutor de minimis și nu poate depăși 20.000 de euro. Beneficiarii vor primi sumele astfel:

* 2600 euro/ha, dar nu mai puțin de minimum 0,5 ha pentru busuioc;
* 3400 euro/ha, dar nu mai puțin de minimum 0,5 ha pentru cimbru;
* 100 euro/ha pentru coriandru;
* 200 euro/ha pentru fenicul;
* 150 euro/ha pentru muștar.

**Beneficiari eligibili**

Schema de ajutor de minimis este destinată următoarelor tipuri de întreprinderi:

* producătorilor agricoli persoane fizice care dețin atestat de producător
* persoane fizice autorizate, întreprinderi individuale și întreprinderi familiale
* producătorilor agricoli persoane juridice

**Activități eligibile**

Solicitanții trebuie să desfășoare activitatea în domeniul producției primare de produse agricole, pentru susținerea producției plantelor aromatice menționate anterior.

Proiectul de hotărâre poate fi consultat [**aici.**](https://www.fonduri-structurale.ro/uploads/media/default/0001/33/3295a0a78b291ecc3459b0984ca842b4b05020c4.pdf)

Cetățenii și instituțiile interesate pot transmite în scris opiniile, propunerile sau alte sugestii pe care le au la adresa unuia sau mai multor articole din hotărâre, până pe **24.04.2021**, la adresa de email: politici.agricole@madr.ro.

Sursa: MADR

🏵

APELURI – Finanțări

Termen extins pentru transmiterea Cererilor de plată pentru rambursarea ajutorului de stat pentru cantităţile de motorină aferente trimestrului I al anului 2021

Agenția de Plăți și Intervenție pentru Agricultură a informat în cursul acestei săptămâni potenţialii beneficiari faptul că primește Cereri de plată pentru rambursarea ajutorului de stat pentru cantităţile de motorină achiziţionate şi utilizate în agricultură, aferente perioadei 01.01. – 31.03.2021 (trim. I al anului 2021), în conformitate cu HG nr.1174/2014 și OMADR 1727/2015 cu modificările și completările ulterioare.

Având în vedere faptul că ultima zi de depunere al cererilor de plată este 30.04.2021, iar aceasta este zi nelucrătoare, **termenul de depunere se prelungește până pe data de 04.05.2021** inclusiv, în conformitate cu prevederile art.12 din Regulament Delegat UE nr. 640/2014 şi ale Codului de Procedură Civilă: „În cazul în care data limită de depunere a unei cereri de ajutor, a unei cereri de sprijin, a unei cereri de plată sau a altor declarații sau a oricăror documente justificative sau contracte sau data limită pentru modificări aduse cererii unice sau cererii de plată este o zi de sărbătoare legală, o sâmbătă sau o duminică, termenul limită se prelungeşte până în prima zi lucrătoare care urmează.”

Cererile se transmit prin mijloace electronice la Centrele Judeţene ale Agenției de Plăţi şi Intervenţie pentru Agricultură, respectiv al Municipiului Bucureşti, de către administratorul/reprezentantul legal sau împuternicitul acestuia, însoţite de următoarele documente:

Pentru sectorul vegetal:

1. situația centralizatoare a cantităților de motorină utilizate la lucrări mecanizate, aferente perioadei pentru care solicită acordarea ajutorul de stat prin rambursare, întocmită conform modelului prevăzut în anexa nr.9(OMADR nr.1727/2015 cu modificările și completările ulterioare);
2. copie a facturilor/bonurilor fiscale de cumpărare a motorinei emise de vânzător pe numele solicitanților;
3. documente care dovedesc cantitatea de ciuperci produsă, după caz;
4. documente justificative dacă au intervenit modificări față de cererea de acord pentru finanțare.

Pentru sectorul zootehnic:

1. situația centralizatoare a cantităților de motorină utilizate pentru sectorul zootehnic, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa nr. 9 (OMADR nr.1727/2015 cu modificările și completările ulterioare;
2. copie a facturilor/bonurilor fiscale de cumpărare a motorinei emise de vânzător pe numele solicitanților;
3. situația privind calculul efectivului rulat/efectivului mediu realizat, întocmită de beneficiar și vizată de medicul împuternicit de liberă practică, după caz, întocmită conform modelului prevăzut în anexa nr. 10 ( OMADR nr.1727/2015 cu modificările și completările ulterioare);
4. copie de pe cererea depusă de către apicultori la consiliul local în vederea asigurării acestora de vetre de stupină temporare sau permanente;
5. documente justificative dacă au intervenit modificări față de cererea de acord pentru finanțare.

Pentru sectorul îmbunătățiri funciare:

1. situația centralizatoare a cantităților de motorină utilizate pentru irigații, aferentă perioadei pentru care solicită acordarea ajutorul de stat prin rambursare, întocmită conform modelului prevăzut în anexa nr. 9 ( OMADR nr.1727/2015 cu modificările și completările ulterioare);
2. copie a facturilor/bonurilor fiscale de cumpărare a motorinei emise de vânzător pe numele solicitanților;
3. situația centralizatoare a cantităților de apă pentru irigații, întocmită conform modelului prevăzut în anexa nr. 11 ( OMADR nr.1727/2015 cu modificările și completările ulterioare);
4. copie a facturilor de apă din care să reiasă volumul de apă consumat de către beneficiar/procesul-verbal de confirmare a volumului de apă livrat pentru irigații, întocmit de către orice furnizor de apă de irigații;
5. situația suprafețelor irigate, pe structuri de culturi, aferentă perioadei pentru care se solicită ajutorul de stat;
6. documente justificative dacă au intervenit modificări față de cererea de acord pentru finanțare.

Toate documentele depuse în copie vor fi certificate pentru conformitate cu originalul de către solicitantul sprijinului, însușite prin semnatură și vor purta sintagma „conform cu originalul”.

Sursa: APIA

\*

Aproximativ 136.000 euro pentru îmbunătățirea Platformei naționale de bune practici pentru romi în vederea creșterea nivelului de participare a cetățenilor în proiectarea politicilor publice

Ministerul Investițiilor și Proiectelor Europene a organizat ieri, 20 aprilie 2021, conferința de lansare a proiectului **„Platforma națională de bune practici pentru romi – etapa II”**.

Proiectul are o valoare de **aproximativ 136.000 euro**, iar finanțarea acordată va sprijini îmbunătățirea platformei de comunicare online pentru a facilita dialogul între autoritățile naționale și comunitățile cu romi, precum și între PNCR din România și PNCR din alte State Membre, asigurând astfel creșterea nivelului de participare a cetățenilor de etnie romă în proiectarea politicilor publice.

**Rezultate** așteptate în urma implementării proiectului:

* actualizarea platformei naționale de bune practici pentru romi astfel încât să permită creșterea numărului de utilizatori;
* înființarea unei baze de date cu proiecte de succes și a unei biblioteci virtuale;
* stabilirea canalelor de comunicare cu alte puncte naționale de contact pentru romi din Statele Membre UE;
* maparea comunităților în care trăiesc romi în vederea identificării vulnerabilităților cu care se confruntă acestea.

Proiectul este finanțat de Comisia Europeană, prin Direcția Generală Justiție și Consumatori prin Programul pentru Drepturi, Egalitate și Cetățenie.

Sursa: MIPE

\*

APIA a demarat autorizarea la plată a Ajutoarelor Naționale Tranzitorii aferente Campaniei 2020

Agenţia de Plăţi și Intervenţie pentru Agricultură (APIA) a anunțat luni, 19 aprilie 2021, faptul că a demarat autorizarea la plată a Ajutoarelor Naţionale Tranzitorii (ANT-uri), sector vegetal și zootehnic, aferente Campaniei 2020.

Agenţia a stabilit cuantumurile prezentate în tabelele de mai jos:

VEGETAL

|  |  |  |  |
| --- | --- | --- | --- |
| **Schema** | **Suprafaţă determinată (ha)** | **Plafoane HG/mii euro** | **Cuantum euro/ha** |
|
| ANT1 (Culturi în teren arabil) | 7.103.751.85 | 42.527.430 | 5.9866 |
| ANT3 (Cânepă pentru fibră) | 489.07 | 2.742 | 5.6065 |
| ANT4 (Tutun) | 818.17 | 646.827 | 790.5778 |
| ANT5 (Hamei) | 230.99 | 41.879 | 181.3022 |
| ANT6 (Sfeclă de zahăr) | 23.495.42 | 755.567 | 32.1580 |

ZOOTEHNIC

|  |  |  |  |
| --- | --- | --- | --- |
| **Schema** | **Nr. animale/tone de lapte** | **Plafone HG/mii euro** | **Cuantum euro/to/cap** |
|
| ANTZ 7 Schema decuplată de producţie în sectorul lapte, specia bovine | 1.056.496.50 | 445.128 | 0.4213 |
| ANTZ 8 Schema decuplată de producţie în sectorul carne, specia bovine | 1.269.541 | 1.313.137 | 1.0343 |
| ANTZ 9 Schema decuplată de producţie în sectorul zootehnic, specia ovine/caprine | 8.635.471 | 19.475.763 | 2.2553 |

Plăţile se fac în lei, la cursul valutar de 4,8725 lei pentru un euro, valoare stabilită de Banca Centrală Europeană la data de 30 septembrie 2020, publicată în Jurnalul Oficial al Uniunii Europene, seria C, nr. 323 din 01 octombrie 2020.

Sursa: APIA

\*

Apel de proiecte adresat sectorului creativ cu scopul de a scădea nivelul de discriminare a persoanelor care trăiesc cu HIV

Asociația Semper Musica, în parteneriat cu IMM-ul cultural norvegian Zebel Design Fishbain, au lansat apelul la proiecte artistice adresat artiștilor, autorilor și creatorilor, inclusiv colectivelor de artiști români, în vederea execuției de creații artistice cu obiectivul specific de a scădea nivelul de discriminare a persoanelor care trăiesc cu HIV.

Sunt așteptate propuneri artistice în toate mediile, inclusiv și nelimitându-se la: pictură, sculptură (inclusiv modelare 3D virtuală), arte decorative ori new media: artă digitală, animație, artă video, fotografie, performance, happening, artă non-obiectuală, artă conceptuală, instalație interdisciplinară.

Perioada pentru depunere a candidaturii este 15 aprilie – 15 iunie 2021 și presupune două etape succesive și obligatorii.

Pentru mai multe detalii puteți consulta rubrica noastră de [**alte finanțări**](https://www.fonduri-structurale.ro/alte-finantari/445/asociatia-semper-musica-zebel-design-fishbain-apel-pentru-artisti-autori-si-creatori-romani-pentru-executie-creatii-artistice-cu-tema-sociala).

Sursa: www.socialart.ro

\*

Aproape 9 milioane de euro pentru investiții în acvacultură prin lansarea unui nou apel pe POPAM

AM POPAM a anunțat în cursul săptămânii trecute lansarea apelului cu numărul 8 din cadrul Măsurii II.2 „Investiții productive în acvacultură”.

**Alocarea financiară totală** pentru acest apel este de 43.350.016,18 lei, echivalentul a 8.809.188,41 euro.

**Beneficiari eligibili**

Pot solicita cereri de finanțare:

* IMM-uri;
* Persoane fizice autorizate;
* Întreprinderi mari;
* Unități de cercetare cu activitate de producție în domeniul acvaculturii care desfășoară activitate economică;
* Asociații înființate legal care desfășoară activitate economică în domeniul acvaculturii atunci când operațiunile sunt puse în aplicare de organizații de producători, de asociații de producători sau de organizații interprofesionale;
* Societăți cooperative pescărești care desfășoară activități economice, în domeniul acvaculturii.

**Finanțare acordată**

Finanțările se acordă în funcție de forma de organizare a întreprinderii. Valorile maxime care pot fi solicitate sunt cuprinse între 1 și 3,3 milioane de euro, iar suma minimă eligibilă este de 5.000 de euro.

**Prin apel pot fi sprijinite următoarele activități eligibile:**

* investiții productive în acvacultură;
* investiții în diversificarea producției de acvacultură și a speciilor de cultură;
* investiții în modernizarea unităților de acvacultură, inclusiv îmbunătățirea condițiilor de lucru și de siguranță a lucrătorilor din domeniul acvaculturii;
* investiții în îmbunătățirea și modernizarea referitoare la sănătatea și bunăstarea animalelor, inclusiv achiziționarea de echipamente în scopul de a proteja fermele împotriva animalelor sălbatice de pradă;
* investițiile care vizează sporirea calității sau a valorii produselor de acvacultură;
* investiții în refacerea iazurilor sau a lagunelor existente utilizate pentru acvacultură prin îndepărtarea mâlului sau investițiile menite să prevină depunerea mâlului;
* investiții în diversificarea veniturilor obținute de întreprinderile din domeniul acvaculturii prin dezvoltarea unor activități complementare.

Cererile de finanțare pot fi depuse începând cu data de astăzi, **19 aprilie 2021, ora 14:00** până la data de **18 iunie 2021, ora 14:00**.

[**Descarcă**](https://www.fonduri-structurale.ro/descarca-document/32644) ghidul

Sursa: AM POPAM

🏵🏵🏵

Din actualitatea europeană

Conferința privind viitorul Europei: lansarea platformei digitale multilingve

**Comitetul executiv al Conferinței privind viitorul Europei, format din reprezentanți ai Parlamentului European, ai Consiliului Uniunii Europene și ai Comisiei Europene, lansează platforma digitală multilingvă a Conferinței privind viitorul Europei, invitându-i pe toți cetățenii UE să contribuie la conturarea propriului viitor și a viitorului Europei în ansamblul său. Platforma este disponibilă în 24 de limbi și le permite astfel cetățenilor din întreaga Uniune să împărtășească și să facă schimb de idei și opinii prin intermediul unor evenimente online.**

Președinția comună a conferinței a salutat lansarea platformei.

Președintele Parlamentului European, David Sassoli, a declarat: *„Platforma reprezintă un instrument-cheie care le permite cetățenilor să participe și să aibă un cuvânt de spus cu privire la viitorul Europei. Trebuie să ne asigurăm că vocile lor vor fi auzite și că vor contribui la procesul decizional, în pofida pandemiei de COVID-19. Democrația europeană, de natură reprezentativă și participativă, va continua să funcționeze orice s-ar întâmpla pentru că pe ea se bazează viitorul nostru comun.”*

Prim-ministrul Portugaliei, António Costa, în numele președinției Consiliului, a declarat: *„A sosit momentul ca cetățenii noștri să își împărtășească activ ideile și principalele preocupări. Discuția nu ar putea avea loc într-un moment mai potrivit. Trebuie să ne pregătim acum pentru a ieși din această criză și mai puternici și pentru a fi gata în clipa în care vom depăși pandemia. Sperăm să continuăm să construim împreună Europa viitorului, o Europă mai echitabilă, mai ecologică și mai digitală care să răspundă așteptărilor cetățenilor noștri.”*

Președinta Comisiei Europene, Ursula **von der Leyen**, a declarat: *„Sănătatea, schimbările climatice, locurile de muncă bune și durabile într-o economie din ce în ce mai digitală, starea societăților noastre democratice: îi invităm pe cetățenii europeni să își facă auzită vocea, să își exprime preocupările și să ne spună care este Europa în care doresc să trăiască. Prin această platformă pentru cetățeni, toată lumea va avea posibilitatea de a contribui la conturarea viitorului Europei și de a interacționa cu alte persoane din întreaga Europă. Este o ocazie excelentă pentru cetățenii europeni să se reunească în mediul virtual. Vă invităm să participați la dezbatere! Împreună, putem construi viitorul pe care ni-l dorim pentru Uniune.”*

Conferința privind viitorul Europei reprezintă un exercițiu de democrație deliberativă fără precedent, deschis și incluziv. Scopul acesteia este să le ofere cetățenilor din toate categoriile sociale, din întreaga Europă, un cuvânt mai greu de spus în legătură cu ceea ce așteaptă ei de la Uniunea Europeană, iar opiniile lor ar trebui apoi să contribuie la orientarea direcției viitoare a UE și a politicilor sale. Președinția comună s-a angajat să ia măsuri în urma rezultatelor conferinței.

**Context**

Platforma digitală multilingvă este complet interactivă și multilingvă: cetățenii pot interacționa unii cu alții și își discuta propunerile cu cetățeni din toate statele membre, în cele 24 de limbi oficiale ale UE. Cetățenii din toate categoriile sociale sunt încurajați să contribuie în număr cât mai mare prin intermediul platformei la conturarea viitorului lor, dar și să o promoveze pe canalele de comunicare socială, cu hashtagul **#TheFutureIsYours**

Platforma va asigura transparență deplină – un principiu-cheie al conferinței – întrucât toate contribuțiile și rezultatele evenimentelor vor fi colectate, analizate, monitorizate și puse la dispoziția publicului. Principalele idei și recomandări de pe platformă vor fi utilizate drept contribuții pentru grupurile de dezbatere ale cetățenilor europeni și pentru sesiunile plenare, unde vor fi dezbătute în vederea elaborării concluziilor conferinței.

Toate evenimentele legate de conferință care vor fi înregistrate pe platformă vor fi vizibile pe o hartă interactivă, care le va permite cetățenilor să efectueze căutări și să se înscrie online. Organizatorii pot utiliza setul de instrumente disponibil pe platformă pentru a-și derula și promova inițiativele. Toți participanții și toate evenimentele trebuie să respecte [Carta Conferinței privind viitorul Europei](https://futureu.europa.eu/pages/charter), care stabilește standarde pentru o dezbatere paneuropeană respectuoasă.

Platforma este organizată în jurul unor teme-cheie: schimbările climatice și mediul; sănătatea; o economie mai puternică și mai echitabilă; justiția socială și locurile de muncă; UE în lume; valori și drepturi, statul de drept, securitate; transformarea digitală; democrația europeană; migrația; educația, cultura, tineretul și sportul. Aceste teme sunt completate de o „cutie deschisă” pentru subiecte transversale și de altă natură (alte idei), cetățenii fiind liberi să propună orice alte aspecte care îi preocupă, într-o abordare care se desfășoară cu adevărat de la bază spre vârf.

Platforma oferă, de asemenea, informații cu privire la structura și activitatea conferinței. Aceasta este deschisă tuturor cetățenilor UE, precum și instituțiilor și organismelor UE, parlamentelor naționale, autorităților naționale și locale și societății civile. Platforma va respecta pe deplin viața privată a utilizatorilor și normele UE privind protecția datelor.

**Informații suplimentare**

[Platforma digitală a Conferinței privind viitorul](https://futureu.europa.eu/)

[Întrebări & răspunsuri privind platforma digitală multilingvă a Conferinței privind viitorul Europei](https://ec.europa.eu/commission/presscorner/detail/en/qanda_21_1765)[Căutați traducerile disponibile pentru linkul precedentEN**•••**](javascript:void(0))

Fișe informative privind [platforma digitală](https://ec.europa.eu/commission/presscorner/detail/en/fs_21_1821)[Căutați traducerile disponibile pentru linkul precedentEN**•••**](javascript:void(0)) și [lansarea conferinței](https://ec.europa.eu/commission/presscorner/detail/en/fs_21_1822)[Căutați traducerile disponibile pentru linkul precedentEN**•••**](javascript:void(0)).

[Carta Conferinței privind viitorul Europei](https://futureu.europa.eu/pages/charter)

Persoană de contact pentru presă:

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

\*

Siguranța rutieră: În 2020 s-a înregistrat o reducere cu 4 000 de cazuri a accidentelor rutiere mortale în UE, rata mortalității fiind la cel mai scăzut nivel din toate timpurile

**Comisia Europeană a publicat astăzi, 20 aprilie, cifre provizorii privind accidentele rutiere mortale din anul 2020. Potrivit estimărilor, 18 800 de persoane și-au pierdut viața în urma unui accident rutier în cursul anului trecut, o scădere anuală fără precedent de 17 % față de 2019. Aceasta înseamnă că un număr de 4 000 de vieți au fost cruțate pe drumurile din UE în 2020 în comparație cu anul 2019. Scăderea volumelor de trafic, ca urmare a pandemiei de COVID-19, a avut un impact clar, deși nu poate fi măsurat, asupra numărului de accidente rutiere mortale.**

Comisarul pentru transporturi, Adina **Vălean**, a declarat: „*În 2020, pe șoselele europene au fost cu 4000 de victime mai puțin față de anul precedent. Din păcate, România rămâne țara din Uniunea Europeană cu cele mai multe accidente soldate cu victime - 85 la un milion de locuitori. România trebuie să investească masiv și urgent în soluții pentru siguranța rutieră: infrastructură adecvată pentru fiecare tip de mobilitate, programe de educație, reformă legislativă pentru introducerea tuturor principiilor europene în domeniu. Sper ca investițiile în transporturi prevăzute în Planul Național de Redresare și Reziliență să aibă o componentă consistentă de siguranță rutieră. România are nevoie de o strategie integrată în această privință, care să lege investițiile în infrastructură de cadrul legislativ’’.*

**Drumurile din UE sunt de departe cele mai sigure din lume**

În cursul deceniului precedent, între 2010 și 2020, numărul deceselor cauzate de accidente rutiere a scăzut cu 36 %, o scădere care nu atinge obiectivul stabilit pentru deceniul respectiv, și anume reducerea cu 50 % a numărului de decese. Cu toate acestea, cu 42 de accidente rutiere mortale la 1 milion de locuitori, UE rămâne continentul cu cele mai sigure drumuri din lume. Cu titlu comparativ, media mondială este de peste 180.

Potrivit cifrelor provizorii, 18 state membre au înregistrat o scădere record a numărului de accidente rutiere mortale în 2020. La nivelul UE, numărul deceselor a scăzut în medie cu 17 % față de 2019, deși reducerea a fost departe de a fi uniformă, cele mai mari scăderi (de 20 % sau mai mult) fiind observate în Belgia, Bulgaria, Danemarca, Spania, Franța, Croația, Italia, Ungaria, Malta și Slovenia. În schimb, cinci state membre (Estonia, Irlanda, Letonia, Luxemburg și Finlanda) au înregistrat o creștere a numărului de decese, deși numărul acestora tinde să fluctueze de la an la an în țările mici.

Pe o perioadă mai lungă de timp, numărul deceselor pe drumurile europene a scăzut cu 36 % între 2010 și 2020, ceea ce se situează sub obiectivul UE de 50 %. Numai Grecia (54 %) a depășit obiectivul, fiind urmată de Croația (44 %), Spania (44 %), Portugalia (43 %), Italia (42 %) și Slovenia (42 %). În total, nouă state membre au înregistrat scăderi cu 40 % sau mai mult.

Deși evoluția fără precedent constatată în 2020 a determinat anumite schimbări în clasamentul ratelor mortalității pe țări, cele mai sigure drumuri rămân în Suedia (18 /1 milion), în timp ce România (85 /1 milion) a înregistrat cea mai ridicată rată a mortalității în 2020. Media UE a fost de 42 de decese la un milion de locuitori.

**Impactul pandemiei e greu de măsurat**

Reducerea volumelor de trafic, ca urmare a pandemiei de COVID-19, a avut un impact clar, deși nemăsurabil, asupra numărului de accidente rutiere mortale. Cu toate acestea, datele preliminare arată că în SUA, de exemplu, numărul accidentelor mortale a crescut vertiginos în 2020, în pofida reducerii volumelor de trafic. Într-adevăr, statisticile înregistrate în unele țări ale UE indică, de asemenea, o creștere a comportamentelor mai riscante, în special excesul de viteză, în perioadele de restricții de deplasare a persoanelor.

**Impactul pandemiei de COVID-19 asupra mobilității urbane**

Mersul cu bicicleta a cunoscut o creștere semnificativă în popularitate și numeroase orașe din întreaga lume au realocat (temporar) spațiu rutier cicliștilor și pietonilor. Această evoluție încurajatoare poate avea un impact pozitiv considerabil asupra calității aerului și a schimbărilor climatice și, în același timp, creează noi provocări în materie de siguranță rutieră.

La nivelul UE, aproximativ 70 % din accidentele rutiere mortale din zonele urbane implică participanți la trafic vulnerabili, printre care se numără pietonii, motocicliștii și bicicliștii. Abordarea siguranței rutiere în mediul urban este, prin urmare, un domeniu-cheie de interes, iar Comisia dorește să se asigure că siguranța rutieră este luată în considerare în toate etapele planificării mobilității urbane. Siguranța rutieră va fi un element important al noii inițiative privind mobilitatea urbană care urmează să fie prezentată de Comisie în cursul acestui an. În acest sens, două capitale europene, Helsinki și Oslo, au marcat o etapă importantă, ajungând la zero decese pentru pietoni și bicicliști în 2019, citând reducerea vitezei ca factor esențial pentru acest progres.

**Context**

Aceste cifre sunt publicate cu ocazia [Conferinței UE privind rezultatele în materie de siguranță rutieră](https://ec.europa.eu/transport/road_safety/eu-road-safety-results-conference_ro), care reunește factori de decizie, reprezentanți ai societății civile și profesioniști din domeniul siguranței rutiere pentru a evalua situația actuală a siguranței rutiere în UE și pentru a reflecta la cea mai bună modalitate de a lua următorii pași către „Viziunea zero”.

[Declarația de la Stockholm(link is external)](https://www.roadsafetysweden.com/about-the-conference/stockholm-declaration/) din februarie 2020 a pregătit terenul pentru un angajament politic global prin [Rezoluția Adunării Generale a ONU privind îmbunătățirea siguranței rutiere globale(link is external)](https://undocs.org/en/A/RES/74/299)[Căutați traducerile disponibile pentru linkul precedentEN**•••**](javascript:void(0)), care proclamă perioada 2021-2030 ca al doilea deceniu de acțiune pentru siguranța rutieră și definește un nou obiectiv de reducere pentru 2030. În acest sens, UE luase deja inițiativa prin stabilirea unui nou obiectiv de reducere cu 50 % a deceselor – și, pentru prima dată, și a vătămărilor grave – până în 2030. Aceste obiective au fost stabilite în [Planul de acțiune al UE pentru siguranța rutieră](https://eur-lex.europa.eu/resource.html?uri=cellar%3A0e8b694e-59b5-11e8-ab41-01aa75ed71a1.0003.02/DOC_2&format=PDF) și în [Cadrul de politică al UE privind siguranța rutieră 2021-2030](https://ec.europa.eu/transport/road_safety/sites/roadsafety/files/move-2019-01178-01-00-en-tra-00_3.pdf) din 2018 și 2019 ale Comisiei, care definesc, de asemenea, planuri ambițioase în materie de siguranță rutieră în vederea atingerii obiectivului de zero decese cauzate de accidente rutiere până în 2050 („Viziunea zero”). În acest scop, au fost definiți indicatori-cheie de performanță pentru utilizarea drumurilor și acostamentelor în condiții de siguranță; vehicule sigure; utilizarea drumurilor în condiții de siguranță, inclusiv limite de viteză sigure, sobrietate la volan, prevenirea neatenției la volan și utilizarea centurilor de siguranță și a echipamentelor de protecție și îngrijiri medicale rapide și eficace în urma unui accident.

**Pentru informații suplimentare**

[Statistici privind siguranța rutieră pentru 2020: ce se ascunde în spatele cifrelor?](https://ec.europa.eu/transport/modes/road/news/2021-04-20-road-safety-statistics-2020_en)[Căutați traducerile disponibile pentru linkul precedentEN**•••**](javascript:void(0))

[Activitatea Comisiei în domeniul siguranței rutiere și statisticile privind siguranța rutieră în UE](https://ec.europa.eu/transport/road_safety/home_ro) și analiza

**Numărul de decese cauzate de accidente rutiere la un milion de locuitori – date provizorii pentru 2020**

|  | **2010** | **2019** | **2020** | **variație în % între 2019-2020** | **variație în % între 2010-2020** |
| --- | --- | --- | --- | --- | --- |
| **UE-27** | **67** | **51** | **42** | **-17 %** | **-36 %** |
| **Belgia** | 78 | 56 | 44 | -22 % | -40 % |
| **Bulgaria** | 105 | 90 | 67 | -26 % | -40 % |
| **Cehia** | 77 | 58 | 48 | -16 % | -35 % |
| **Danemarca** | 46 | 34 | 27 | -22 % | -39 % |
| **Germania** | 45 | 37 | 33 | -11 % | -25 % |
| **Estonia** | 59 | 39 | 45 | 15 % | -24 % |
| **Irlanda** | 47 | 29 | 30 | 6 % | -30 % |
| **Grecia** | 113 | 64 | 54 | -16 % | -54 % |
| **Spania** | 53 | 37 | 29 | -21 % | -44 % |
| **Franța** | 64 | 50 | 39 | -21 % | -36 % |
| **Croația** | 99 | 73 | 58 | -20 % | -44 % |
| **Italia** | 70 | 53 | 40 | -25 % | -42 % |
| **Cipru** | 73 | 59 | 54 | -8 % | -20 % |
| **Letonia** | 103 | 69 | 74 | 7 % | -35 % |
| **Lituania** | 95 | 67 | 63 | -6 % | -41 % |
| **Luxemburg** | 64 | 36 | 42 | 18 % | -19 % |
| **Ungaria** | 74 | 62 | 46 | -25 % | -39 % |
| **Malta** | 31 | 32 | 21 | -31 % | -15 % |
| **Țările de Jos** | 32 | 34 | 31 | -8 % | 1 % |
| **Austria** | 66 | 47 | 38 | -19 % | -39 % |
| **Polonia** | 103 | 77 | 65 | -15 % | -37 % |
| **Portugalia** | 80 | 63 | 52 | -18 % | -43 % |
| **România** | 117 | 96 | 85 | -12 % | -31 % |
| **Slovenia** | 67 | 49 | 38 | -22 % | -42 % |
| **Slovacia** | 69 | 50 | 45 | -9 % | -33 % |
| **Finlanda** | 51 | 38 | 40 | 4 % | -19 % |
| **Suedia** | 28 | 22 | 18 | -14 % | -29 % |
| **Elveția** | 42 | 22 | 26 | 21 % | -31 % |
| **Norvegia** | 43 | 20 | 18 | -11 % | -54 % |
| **Islanda** | 25 | 17 | 22 | 33 % | 0 % |

 În 2020, a existat un singur accident rutier soldat cu deces în Liechtenstein (zero decese în 2010 și 2019).  
La 15 aprilie, Comunitatea transporturilor a publicat date similare privind decesele în 2020 pentru participanții regionali din Balcanii de Vest ([https://www.transport-community.org/wp-content/uploads/2021/04/Annual-Statistics-2020.pdf(link is external)](https://www.transport-community.org/wp-content/uploads/2021/04/Annual-Statistics-2020.pdf)).  
Cifrele pentru 2020 se bazează pe date provizorii pentru anumite țări și pot face obiectul unor modificări minore în momentul publicării datelor finale în toamna anului 2021. Variațiile procentuale din tabel sunt calculate pe baza numărului absolut de decese, nu pe baza ratei mortalității la un milion de locuitori.

**Persoană de contact pentru presă:**

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

\*

Comisia salută acordul provizoriu privind Legea europeană a climei

**Comisia salută acordul provizoriu de astăzi, 21 aprilie, dintre colegiuitori cu privire la Legea europeană a climei. Legea europeană a climei, unul dintre elementele-cheie ale Pactului verde european, consacră angajamentul UE de a atinge neutralitatea climatică până în 2050 și obiectivul intermediar de reducere a emisiilor nete de gaze cu efect de seră cu cel puțin 55 % până în 2030, comparativ cu nivelurile din 1990. Acest acord privind Legea europeană a climei este o etapă esențială pentru Comisia von der Leyen, îndeplinind unul dintre angajamentele anunțate în**[**Orientările politice**](https://ec.europa.eu/info/sites/info/files/political-guidelines-next-commission_ro.pdf)**ale președintei din iulie 2019.**

Președinta Ursula **von der Leyen** a declarat: *„Sunt încântată că am ajuns la un acord cu privire la acest element central al Pactului verde european. Angajamentul nostru politic de a deveni primul continent neutru din punct de vedere climatic până în 2050 a devenit acum și un angajament juridic. Legea climei plasează UE pe o traiectorie verde pentru generația viitoare. Este angajamentul nostru imperios față de copiii și nepoții noștri.”*

Vicepreședintele executiv pentru Pactul verde european, Frans **Timmermans**, a adăugat: *„Acesta este un moment istoric pentru UE. Am ajuns la un acord ambițios pentru a înscrie obiectivul nostru de neutralitate climatică într-o legislație cu caracter obligatoriu, care va orienta politicile noastre pentru următorii 30 de ani. Legea climei va modela redresarea verde a UE și va asigura o tranziție verde echitabilă din punct de vedere social. Acordul de astăzi consolidează, de asemenea, poziția noastră de lider în combaterea crizei climatice. Atunci când liderii mondiali se vor reuni cu ocazia Zilei Pământului, UE va prezenta aceste vești îmbucurătoare, care sperăm să fie o sursă de inspirație pentru partenerii noștri internaționali. Este o zi de bun augur pentru concetățenii noștri și pentru planeta noastră.”*

Pe lângă obiectivul de atingere a neutralității climatice până în 2050, acordul de astăzi consolidează cadrul european pentru acțiunile în domeniul climei prin introducerea următoarelor elemente:

* un obiectiv climatic ambițios pentru 2030 de reducere cu cel puțin 55 % a emisiilor nete comparativ cu 1990, precizând contribuția reducerilor și a absorbțiilor de emisii;
* recunoașterea necesității de a consolida absorbantul de carbon al UE printr-un regulament mai ambițios privind LULUCF, pentru care Comisia va face propuneri în iunie 2021;
* un proces pentru definirea unui obiectiv climatic pentru 2040, ținând seama de bugetul orientativ pentru emisiile de gaze cu efect de seră pentru perioada 2030-2050, care urmează să fie publicat de Comisie;
* un angajament privind emisiile negative după 2050;
* înființarea Comitetului științific consultativ european privind schimbările climatice, care va oferi avize științifice independente;
* dispoziții mai stricte privind adaptarea la schimbările climatice;
* o coerență puternică între politicile Uniunii și obiectivul neutralității climatice;
* un angajament de a iniția dialogul cu diverse sectoare pentru a pregăti foi de parcurs sectoriale menite să traseze calea către neutralitatea climatică în diferite domenii ale economiei.

**Context**

[Comisia și-a prezentat propunerea](https://ec.europa.eu/commission/presscorner/detail/ro/ip_20_335) de Lege europeană a climei la 4 martie 2020. După aprobarea oficială a acordului provizoriu de astăzi de către Parlament și Consiliu, Legea europeană a climei va fi publicată în Jurnalul Oficial al Uniunii și va intra în vigoare.

**Pentru informații suplimentare**

[Legea europeană a climei](https://ec.europa.eu/clima/policies/eu-climate-action/law_ro)

[Pactul verde european](https://ec.europa.eu/info/strategy/priorities-2019-2024/european-green-deal_ro)

Date de contact pentru presă

Tim McPHIE

Telefon + 32 2 295 86 02

Adresă [tim.mcphie@ec.europa.eu](mailto:tim.mcphie@ec.europa.eu)


Lynn RIETDORF

Telefon +32 2 297 49 59

Adresă [lynn.rietdorf@ec.europa.eu](mailto:lynn.rietdorf@ec.europa.eu)

\*

Finanțarea durabilă și taxonomia UE: Comisia adoptă măsuri suplimentare pentru a direcționa banii către activități durabile

**Comisia Europeană a adoptat astăzi, 21 aprilie, un ambițios și cuprinzător pachet de măsuri menite să contribuie la îmbunătățirea fluxului de investiții către activități durabile în întreaga Uniune Europeană. Întrucât vor permite investitorilor să își reorienteze investițiile către tehnologii și întreprinderi mai durabile, măsurile de astăzi vor ajuta Europa să devină neutră din punct de vedere climatic până în 2050.**

Astfel, UE va deveni un lider la nivel mondial în domeniul stabilirii standardelor în materie de finanțare durabilă.

Pachetul cuprinde:

* **Actul delegat privind taxonomia UE în domeniul climei** urmărește să sprijine investițiile durabile, oferind mai multă claritate în legătură cu activitățile economice care contribuie cel mai mult la îndeplinirea obiectivelor de mediu ale UE. Astăzi, colegiul comisarilor a ajuns la un acord politic pe marginea textului. Actul delegat va fi adoptat în mod oficial la finalul lunii mai, de îndată ce vor fi disponibile traducerile în toate limbile oficiale ale UE. O comunicare, adoptată tot astăzi de colegiul comisarilor, prezintă o descriere mai detaliată a abordării Comisiei.
* O propunere de **Directivă privind raportarea de către întreprinderi de informații privind durabilitatea**. Această propunere de directivă vizează să îmbunătățească fluxul de informații între întreprinderi. Această propunere va asigura o mai mare coerență în ceea ce privește raportarea de către întreprinderi de informații privind durabilitatea, astfel încât firmele din domeniul financiar, investitorii și publicul larg vor putea utiliza informații comparabile și fiabile în materie de durabilitate.
* În fine, **cele șase acte delegate de modificare** privind obligațiile fiduciare, consultanța în materie de investiții și de asigurări vor asigura faptul că firmele din domeniul financiar, cum ar fi consultanții, administratorii de active sau companiile de asigurări, vor include preocupările legate de durabilitate în cadrul procedurilor lor și al consultanței în materie de investiții pe care o oferă clienților lor.

Pactul verde european reprezintă strategia de creștere a Europei prin care se urmărește îmbunătățirea bunăstării și a sănătății cetățenilor, obținerea neutralității climatice pentru Europa până în 2050 și protejarea și conservarea capitalului natural și a biodiversității la nivelul UE.

În cadrul acestui demers, întreprinderile au nevoie de un cadru cuprinzător în materie de durabilitate pentru a-și modifica modelele de afaceri în consecință. Pentru a asigura tranziția financiară și pentru a preveni dezinformarea ecologică, toate elementele din pachetul de astăzi vor spori gradul de fiabilitate și comparabilitate al informațiilor în materie de durabilitate. Acest pachet va face din sectorul financiar european punctul central al unui proces de redresare economică durabilă și favorabilă incluziunii în urma pandemiei de COVID-19 și al dezvoltării economice durabile a Europei pe termen mai lung.

**Actul delegat privind taxonomia UE în domeniul climei**

Taxonomia UE este un instrument robust, întemeiat pe date științifice, care oferă transparență întreprinderilor și investitorilor. Aceasta definește un limbaj comun pe care investitorii îl vor putea folosi atunci când investesc în proiecte și activități economice care au un impact pozitiv semnificativ asupra climei și a mediului. În egală măsură, va introduce și obligații de publicare de informații pentru întreprinderi și participanții la piețele financiare.

Actul delegat de astăzi, asupra căruia colegiul comisarilor a ajuns la un acord politic, prezintă primul set de criterii tehnice de examinare care ar urma să fie folosite pentru definirea activităților care contribuie în mod substanțial la două dintre obiectivele de mediu prevăzute în Regulamentul privind taxonomia: adaptarea la schimbările climatice[[1]](https://ec.europa.eu/romania/news/20210421_finantare_durabila_taxonomia_ue_ro" \l "_ftn1) și atenuarea schimbărilor climatice[[2]](https://ec.europa.eu/romania/news/20210421_finantare_durabila_taxonomia_ue_ro" \l "_ftn2). Aceste criterii se bazează pe recomandările științifice făcute de [grupul de experți tehnici (TEG) dedicat finanțării durabile.](https://ec.europa.eu/info/publications/sustainable-finance-technical-expert-group_en)[Căutați traducerile disponibile pentru linkul precedentEN**•••**](javascript:void(0)) Ele sunt rezultatul unui feedback amplu primit din partea părților interesate, precum și al discuțiilor cu Parlamentul European și cu Consiliul. Acest act delegat ar acoperi activitățile economice a circa 40 % dintre companiile cotate la bursă, în sectoarele de activitate care generează aproape 80 % din emisiile directe de gaze cu efect de seră din Europa. Printre aceste sectoare se numără energia, silvicultura, industria manufacturieră, transportul și construcțiile.

Actul delegat privind taxonomia UE este un document care va continua să evolueze în timp și care va reflecta evoluțiile și progresele tehnologice. Criteriile vor fi revizuite periodic. În acest fel se va garanta faptul că în timp vor putea fi incluse în domeniul de aplicare noi sectoare și activități, inclusiv activități de tranziție și alte activități de facilitare.

**O nouă directivă privind raportarea de către întreprinderi de informații privind durabilitatea**

Propunerea de astăzi revizuiește și consolidează normele existente introduse de Directiva privind prezentarea de informații nefinanciare. Scopul său este de a crea un set de norme care, în timp, să situeze raportarea cu privire la durabilitate pe picior de egalitate cu raportarea financiară. Propunerea de directivă va extinde cerințele UE în materie de raportare cu privire la durabilitate la toate întreprinderile mari și la toate societățile cotate la bursă. Astfel, aproape 50 000 de întreprinderi din UE vor fi obligate să respecte standardele detaliate ale UE în materie de raportare de informații privind durabilitatea, ceea ce reprezintă o creștere față de cele 11 000 de întreprinderi supuse actualelor cerințe. Comisia propune elaborarea de standarde pentru companiile de mari dimensiuni și de standarde separate, proporționale pentru IMM-uri, pe care IMM-urile necotate la bursă să le poată folosi dacă doresc.

În general, propunerea urmărește să se asigure că informațiile raportate de către întreprinderi privind durabilitatea de care au nevoie investitorii și alte părți interesate sunt fiabile și comparabile. Această propunere va asigura un flux coerent de informații în întregul sistem financiar. Întreprinderile vor trebui să informeze cu privire modul în care activitățile lor economice sunt afectate de aspecte care țin de durabilitate, cum ar fi schimbările climatice și impactul pe care aceste activități ale lor le au asupra oamenilor și a mediului.

Propunerea va simplifica și procesul de raportare pentru întreprinderi. La ora actuală, multe întreprinderi sunt supuse presiunii de a utiliza o multitudine de standarde și cadre diferite de raportare cu privire la durabilitate. Standardele UE de raportare privind durabilitatea incluse în propunere ar trebui să fie un „ghișeu unic”, care să ofere întreprinderilor o soluție unică menită să răspundă nevoilor de informare ale investitorilor și ale altor părți interesate.

**Actele de modificare a actelor delegate privind consultanța în materie de investiții și asigurări, obligațiile fiduciare și** **supravegherea și guvernanța produselor**

Cele șase acte de modificare propuse astăzi încurajează sistemul financiar să sprijine atât întreprinderile aflate pe calea durabilității, cât și pe cele care sunt deja durabile. În egală măsură, aceste acte de modificare vor consolida lupta UE împotriva dezinformării ecologice.

* Referitor la **consultanța în materie de investiții și asigurări:** în momentul în care evaluează eligibilitatea unui client pentru o investiție, consultanții trebuie să discute acum și preferințele clientului în materie de durabilitate.
* Referitor la **obligațiile fiduciare:** actele de modificare prezentate astăzi aduc lămuriri cu privire la obligațiile unei firme din domeniul financiar în momentul în care își evaluează riscurile legate de durabilitate, de exemplu impactul pe care îl produc inundațiile asupra valorii investițiilor sale.
* Referitor la**supravegherea și guvernanța produselor de investiții și de asigurare**:creatorii de produse financiare și consultanții financiari vor fi nevoiți să țină cont de factorii de durabilitate atunci când concep produse financiare.

**Declarațiile membrilor colegiului**

Valdis **Dombrovskis**, vicepreședintele executiv pentru o economie în serviciul cetățenilor, a declarat: *„Europa a fost unul dintre pionierii procesului de reformare a sistemului financiar în sensul sprijinirii investițiilor pentru schimbările climatice. Astăzi, prin această primă taxonomie în domeniul climei din istorie, facem un pas important înainte, care va ajuta întreprinderile și investitorii să își dea seama dacă investițiile și activitățile lor sunt într-adevăr verzi. Acest lucru se va dovedi esențial dacă dorim să mobilizăm investiții private în activități durabile și să atingem neutralitatea climatică în Europa până în 2050. Este un pas de o importanță crucială, pentru a cărui realizare am derulat consultări extinse. Am făcut toate eforturile posibile în tentativa de a obține un rezultat echilibrat și întemeiat pe date științifice. De asemenea, propunem o variantă îmbunătățită a normelor privind raportarea de către întreprinderi de informații privind durabilitatea. Prin elaborarea de standarde la nivel european, ne vom baza pe inițiativele internaționale și ne vom aduce contribuția la acestea”.*

Mairead**McGuinness**, comisarul pentru servicii financiare, stabilitate financiară și uniunea piețelor de capital, a declarat: *„Sistemului financiar îi revine un rol esențial în îndeplinirea obiectivelor Pactului verde european și este nevoie de investiții masive pentru înverzirea economiei noastre. Este nevoie ca toate întreprinderile să își asume rolul care le revine, atât cele care sunt deja avansate pe calea ecologizării activităților lor, cât și cele care trebuie să își sporească eforturile pentru a deveni durabile. Noile norme prezentate astăzi aduc o schimbare radicală în domeniul financiar. Ne sporim nivelul de ambiție în ceea ce privește finanțarea durabilă pentru ca Europa să devină primul continent neutru din punct de vedere climatic până în 2050. A venit momentul să trecem la fapte și să investim într-un mod durabil.”*

**Context și măsuri viitoare**

În ultimii ani, UE a făcut pași importanți către clădirea unui sistem financiar durabil, care să contribuie la tranziția către o Europă neutră din punct de vedere climatic. Regulamentul privind taxonomia UE, Regulamentul privind publicarea de informații privind finanțarea durabilă și Regulamentul privind indicii de referință reprezintă temelia eforturilor depuse de UE în scopul sporirii transparenței și al furnizării de instrumente pentru investitori care să le permită acestora să identifice oportunitățile de investiții durabile.

După ce Actul delegat privind taxonomia UE în domeniul climei va fi adoptat în mod oficial, urmează ca acesta să fie analizat de Parlamentul European și de Consiliu (timp de patru luni, perioadă care ar putea fi prelungită o singură dată cu alte două luni).

În ceea ce privește propunerea de directivă privind raportarea de către întreprinderi de informații privind durabilitatea, Comisia se va angaja în discuții cu Parlamentul European și cu Consiliul.

Cele șase acte de modificare a actelor delegate privind consultanța în materie de investiții și de asigurări, obligațiile fiduciare și supravegherea și guvernanța produselor vor fi examinate de Parlamentul European și de Consiliu (perioade de trei luni, care pot fi prelungite o singură dată cu încă trei luni) și se preconizează că vor intra în vigoare începând cu octombrie 2022.

**Pentru informații suplimentare:**

[Comunicarea Comisiei: Taxonomia UE, raportarea de către întreprinderi de informații privind durabilitatea, preferințele în materie de durabilitate și obligațiile fiduciare](https://ec.europa.eu/info/publications/210421-sustainable-finance-communication_en)[Căutați traducerile disponibile pentru linkul precedentEN**•••**](javascript:void(0))

[Actul delegat privind taxonomia UE](https://ec.europa.eu/info/law/sustainable-finance-taxonomy-regulation-eu-2020-852/amending-and-supplementary-acts/implementing-and-delegated-acts_en)[Căutați traducerile disponibile pentru linkul precedentEN**•••**](javascript:void(0))

[Întrebări și răspunsuri – Actul Delegat privind taxonomia în domeniul climei și actele de modificare a Actelor delegate privind obligațiile fiduciare, consultanța în materie de investiții și de asigurări](https://ec.europa.eu/commission/presscorner/detail/en/qanda_21_1805)[Căutați traducerile disponibile pentru linkul precedentEN**•••**](javascript:void(0))

[Întrebări și răspunsuri – Propunerea de directivă privind raportarea de către întreprinderi de informații privind durabilitatea](https://ec.europa.eu/commission/presscorner/detail/en/qanda_21_1806)[Căutați traducerile disponibile pentru linkul precedentEN**•••**](javascript:void(0))

[Fișa informativă - Pachetul privind finanțarea durabilă din aprilie 2021](https://ec.europa.eu/info/files/sustainable-finance-communication-factsheet_en)[Căutați traducerile disponibile pentru linkul precedentEN**•••**](javascript:void(0))

[Site-ul DG FISMA privind finanțarea durabilă](https://ec.europa.eu/info/business-economy-euro/banking-and-finance/sustainable-finance_en)[Căutați traducerile disponibile pentru linkul precedentEN**•••**](javascript:void(0))

[[1]](https://ec.europa.eu/commission/presscorner/" \l "_ftnref1)O activitate economică prin care se urmărește acest obiectiv ar trebui să contribuie în mod substanțial la reducerea sau prevenirea efectului negativ al climei actuale sau al celei viitoare preconizate sau a riscurilor unui astfel de efect negativ asupra activității înseși sau asupra oamenilor, naturii sau bunurilor.

[[2]](https://ec.europa.eu/commission/presscorner/" \l "_ftnref2) O activitate economică prin care se urmărește acest obiectiv ar trebui să contribuie în mod substanțial la stabilizarea emisiilor de gaze cu efect de seră prin evitarea sau reducerea acestora sau prin creșterea absorbției de gaze cu efect de seră. Activitatea economică ar trebui să fie coerentă cu obiectivul pe termen lung privind temperatura al Acordului de la Paris.

Date de contact pentru presă

Daniel FERRIE

Telefon +32 2 298 65 00

Adresă [daniel.ferrie@ec.europa.eu](mailto:daniel.ferrie@ec.europa.eu)

Aikaterini APOSTOLA

Telefon +32 2 298 76 24

Adresă [aikaterini.apostola@ec.europa.eu](mailto:aikaterini.apostola@ec.europa.eu)

\*

O Europă pregătită pentru era digitală: Comisia propune noi norme și măsuri menite să sprijine încrederea în inteligența artificială și excelența în acest domeniu

**Comisia propune astăzi, 21 aprilie, noi norme și măsuri menite să transforme Europa în polul mondial al unei inteligenței artificiale (IA) de încredere. Îmbinarea primului**[**cadru juridic privind IA**](https://digital-strategy.ec.europa.eu/news-redirect/709090)**cu un nou**[**plan coordonat cu statele membre**](https://digital-strategy.ec.europa.eu/news-redirect/709091)**va garanta siguranța și drepturile fundamentale ale cetățenilor și ale întreprinderilor, consolidând totodată adoptarea IA, precum și investițiile și inovarea în domeniul IA în întreaga UE.**

Această abordare va fi completată de noile reglementări privind [echipamentele tehnice](https://ec.europa.eu/docsroom/documents/45508), care, prin adaptarea normelor de siguranță, urmăresc să sporească încrederea utilizatorilor în noua generație versatilă de produse.

Margrethe **Vestager**, vicepreședinta executivă pentru o Europă pregătită pentru era digitală, a declarat: „În ceea ce privește inteligența artificială, încrederea constituie o necesitate absolută, nu un element opțional. Odată cu adoptarea acestor norme de referință, UE va impulsiona elaborarea unor noi reguli la nivel mondial care să asigure că inteligența artificială este de încredere. Prin definirea standardelor, putem să deschidem calea către o tehnologie etică în întreaga lume și să ne asigurăm că UE își menține competitivitatea pe termen lung. Adaptate exigențelor viitorului și favorabile inovării, normele noastre vor interveni în cazurile în care este strict necesar: atunci când sunt în joc siguranța și drepturile fundamentale ale cetățenilor UE.”

Comisarul pentru piața internă, Thierry **Breton**, a declarat: „Inteligența artificială reprezintă un mijloc, nu un scop în sine. Este prezentă în viața noastră de zeci de ani, însă în momentul de față a atins noi capacități, alimentate de puterea de procesare, oferind un potențial imens în domenii foarte diverse, cum ar sănătatea, transporturile, energia, agricultura, turismul sau securitatea cibernetică. Totodată, inteligența artificială implică o serie de riscuri. Propunerile prezentate astăzi au ca obiect să consolideze poziția Europei în calitate de pol mondial al excelenței în domeniul inteligenței artificiale, de la laborator la piață, să asigure faptul că, în Europa, inteligența artificială respectă valorile și normele noastre și să valorifice potențialul inteligenței artificiale pentru utilizare industrială.”

Datorită noului **Regulament privind IA**, europenii vor putea avea încredere în oportunitățile pe care le oferă IA. Normele proporționale și flexibile vor aborda riscurile specifice pe care le prezintă sistemele de IA și vor stabili cele mai înalte standarde pe plan mondial. **Planul coordonat** prezintă schimbările de politică și investițiile necesare la nivelul statelor membre pentru a consolida poziția de lider a Europei în dezvoltarea unei IA centrate pe factorul uman, durabile, sigure, favorabile incluziunii și de încredere.

**Abordarea europeană privind o IA de încredere**

Noile norme vor fi aplicate direct în același mod în toate statele membre, pe baza unei definiții a IA adaptate exigențelor viitorului, și urmează o abordare bazată pe riscuri:

**Risc inacceptabil:** **Vor fi interzise** sistemele de IA considerate o amenințare clară la adresa siguranței, a mijloacelor de subzistență și a drepturilor persoanelor. Printre acestea se numără sistemele sau aplicațiile de IA care manipulează comportamentul uman pentru a împiedica utilizatorii să își exercite liberul arbitru (de exemplu, jucării care utilizează asistența vocală încurajând un comportament periculos din partea minorilor) și sistemele care permit guvernelor să efectueze o evaluare a comportamentului social („social scoring”).

**Risc ridicat:** Sunt considerate ca prezentând un grad ridicat de risc sistemele în care tehnologia IA este utilizată în:

* **infrastructurile critice** (de exemplu, transporturile), care ar putea pune în pericol viața și sănătatea cetățenilor;
* **formarea educațională sau profesională**, care poate determina accesul la educație și traiectoria profesională a unei persoane (de exemplu, sistemul de notare utilizat în cadrul examenelor);
* **componentele de siguranță ale produselor**(de exemplu, o aplicație a IA utilizată în chirurgia robotică);
* **ocuparea forței de muncă, gestionarea lucrătorilor și accesul la activități independente** (de exemplu, software de selecție a CV-urilor pentru procedurile de recrutare);
* **serviciile publice și private esențiale** (de exemplu, evaluarea bonității care îi împiedică pe cetățeni să aibă posibilitatea de a obține un împrumut);
* **activitatea de asigurare a respectării legii** care poate aduce atingere drepturilor fundamentale ale cetățenilor (de exemplu, evaluarea fiabilității probelor);
* **gestionarea migrației, a azilului și a controlului la frontiere** (de exemplu, verificarea autenticității documentelor de călătorie);
* **administrarea justiției** și **procesele democratice** (de exemplu, aplicarea legii în cazul unui set concret de date factuale).

Înainte de a putea fi introduse pe piață, sistemele de IA care prezintă un grad ridicat de risc vor face obiectul unor **obligații stricte**, astfel încât să se asigure următoarele:

* **sisteme adecvate de evaluare și reducere a riscurilor;**
* **calitatea ridicată a seturilor de date** care alimentează sistemul, pentru a se reduce la minimum riscurile și rezultatele discriminatorii;
* **înregistrarea activității pentru a asigura trasabilitatea rezultatelor**;
* **documentația detaliată** care să furnizeze toate informațiile necesare privind sistemul și scopul acestuia, pentru ca autoritățile să poată evalua conformitatea sistemului în cauză;
* **informații clare și adecvate** pentru utilizatori;
* măsuri care să garanteze o **supraveghere umană corespunzătoare**, în vederea reducerii la minimum a riscului;
* un nivel ridicat de **robustețe, securitate** și **precizie**.

În special, se consideră că **toate** sistemele de **identificare biometrică la distanță** prezintă un grad ridicat de risc și fac obiectul unor cerințe stricte. În principiu, este interzisă utilizarea lor în timp real în spații accesibile publicului în scopuri de asigurare a respectării legii. Sunt prevăzute câteva excepții limitate, strict definite și reglementate (cum ar fi utilizarea în cazurile în care este strict necesar pentru a căuta un copil dispărut, pentru a preveni o amenințare teroristă specifică și iminentă sau pentru a detecta, a localiza, a identifica sau a urmări în justiție persoane care au comis ori sunt suspectate că au comis infracțiuni grave). O astfel de utilizare este condiționată de obținerea unei autorizații din partea unui organism judiciar sau a unui alt organism independent și de termene adecvate, de acoperirea geografică și de bazele de date în care se efectuează căutări.

**Risc limitat**, și anume sistemele de IA care fac obiectul unor obligații specifice în materie de transparență: Atunci când utilizează sisteme de IA, cum ar fi roboții de chat, utilizatorii ar trebui să fie conștienți de faptul că interacționează cu un aparat, astfel încât să aibă posibilitatea de a lua o decizie în cunoștință de cauză: fie să folosească în continuare respectivul sistem de IA, fie să renunțe la serviciile acestuia.

**Risc minim:** Propunerea legislativă permite utilizarea gratuită a unor aplicații cum ar fi jocurile video bazate pe IA sau filtrele antispam. Marea majoritate a sistemelor de IA se încadrează în această categorie. Proiectul de regulament nu intervine aici, întrucât aceste sisteme de IA prezintă doar un grad de risc minim sau nu prezintă niciun risc pentru drepturile sau siguranța cetățenilor.

În ceea ce privește guvernanța, Comisia propune ca autoritățile naționale competente de supraveghere a pieței să asigure respectarea noilor norme. Instituirea **Comitetului european pentru inteligența artificială** va facilita punerea în aplicare a noilor norme și va stimula elaborarea de standarde în domeniul IA. În plus, se propun coduri de conduită voluntare pentru sistemele de IA care nu prezintă un grad ridicat de risc, precum și spații de testare în materie de reglementare pentru a facilita inovarea responsabilă.

**Abordarea europeană privind excelența în domeniul IA**

Coordonarea va consolida poziția de lider a Europei în ceea ce privește o IA centrată pe factorul uman, durabilă, sigură, favorabilă incluziunii și de încredere. Pentru a rămâne competitivă la nivel mondial, Comisia se angajează să promoveze inovarea în dezvoltarea și utilizarea tehnologiei IA în toate sectoarele, în toate statele membre.

Publicat pentru prima dată în 2018, cu scopul de a defini măsuri și instrumente de finanțare pentru dezvoltarea și adoptarea IA, **Planul coordonat privind IA** a permis dezvoltarea unor strategii naționale dinamice și acordarea de finanțare din partea UE pentru parteneriatele public-privat și pentru rețelele de cercetare și inovare. Actualizarea cuprinzătoare a Planului coordonat propune măsuri comune concrete de colaborare, care să asigure că toate eforturile sunt aliniate la Strategia europeană privind IA și la Pactul verde european, ținând seama totodată de noile provocări generate de pandemia de COVID-19. Actualizarea menționată prezintă o viziune de accelerare a investițiilor în domeniul IA, care poate contribui la redresare. De asemenea, actualizarea vizează să stimuleze punerea în aplicare a strategiilor naționale privind IA, să elimine fragmentarea și să se abordeze provocările mondiale.

Planul coordonat actualizat va utiliza fondurile alocate prin intermediul programelor **Europa digitală** și **Orizont Europa**, precum și prin intermediul **Mecanismului de redresare și reziliență**, care prevede un obiectiv de 20 % pentru cheltuielile din domeniul digital și prin programele **politicii de coeziune**, în următoarele scopuri:

* **crearea unor condiții propice pentru dezvoltarea** și adoptarea **IA** prin schimbul de informații privind politicile, partajarea de date și investițiile în capacitățile informatice critice;
* **promovarea excelenței în domeniul IA**, „din laborator pe piață”, prin instituirea unui parteneriat public-privat, construirea și mobilizarea capacităților de cercetare, dezvoltare și inovare și punerea la dispoziția IMM-urilor și a administrațiilor publice a infrastructurilor de testare și experimentare, precum și a centrelor de inovare digitală;
* **asigurarea faptului că IA este în serviciul cetățenilor** și constituie o forță pozitivă pentru societate, fiind în avangarda dezvoltării și a implementării unei IA de încredere, stimulând talentele și competențele prin sprijinirea stagiilor, a rețelelor de studii doctorale și a burselor de studii postdoctorale în domeniile digitale, integrând încrederea în politicile din domeniul IA și promovând la nivel mondial viziunea europeană privind o IA durabilă și de încredere;
* **consolidarea poziției de lider strategic** în sectoarele și tehnologiile cu un impact puternic, inclusiv în domeniul mediului, punând accentul pe contribuția IA în ceea privește producția durabilă, sănătatea – prin extinderea schimbului transfrontalier de informații –, sectorul public, mobilitatea, afacerile interne, agricultura și robotica.

**Abordarea europeană privind noile echipamente tehnice**

Echipamentele tehnice acoperă o gamă largă de produse de consum și profesionale, de la roboți la mașini de tuns iarba, imprimante 3D, utilaje de construcții și linii de producție industrială. [Directiva privind echipamentele tehnice](https://ec.europa.eu/growth/sectors/mechanical-engineering/machinery_ro), înlocuită de [noul Regulament privind echipamentele tehnice](https://ec.europa.eu/docsroom/documents/45508), a definit cerințele de sănătate și siguranță pentru echipamentele tehnice. Acest nou Regulament privind echipamentele tehnice va asigura faptul că noua generație de echipamente tehnice garantează siguranța utilizatorilor și a consumatorilor și încurajează inovarea. În timp ce noul Regulament privind IA va aborda riscurile în materie de siguranță ale sistemelor de IA, Regulamentul privind echipamentele tehnice va asigura integrarea în siguranță a sistemelor de IA în toate echipamentele tehnice. Întreprinderile vor trebui să efectueze doar o singură evaluare a conformității.

În plus, noul Regulament privind echipamentele tehnice va răspunde nevoilor pieței prin sporirea clarității juridice a dispozițiilor actuale, prin reducerea sarcinii administrative și a costurilor suportate de întreprinderi prin autorizarea formatelor digitale pentru documentație și prin adaptarea taxelor achitate de IMM-uri pentru evaluarea conformității, asigurând totodată coerența cu cadrul legislativ al UE pentru produse.

Etapele următoare

Propunerile Comisiei privind o abordare europeană în domeniile inteligenței artificiale și echipamentelor tehnice urmează să fie adoptate de Parlamentul European și statele membre în cadrul procedurii legislative ordinare. Odată adoptate, regulamentele vor fi direct aplicabile în întreaga UE. În paralel, Comisia va continua să colaboreze cu statele membre pentru a pune în aplicare măsurile anunțate în Planul coordonat.

**Context**

De mai mulți ani, Comisia facilitează și consolidează cooperarea cu privire la IA în întreaga UE pentru a stimula competitivitatea și pentru a asigura încrederea pe baza valorilor UE.

În urma publicării [Strategiei europene privind IA](https://eur-lex.europa.eu/legal-content/RO/TXT/PDF/?uri=CELEX:52018DC0237&qid=1618811330435&from=RO) în 2018 și după ce a avut loc o amplă consultare a părților interesate, Grupul de experți la nivel înalt privind inteligența artificială a elaborat [Orientări pentru o inteligență artificială de încredere, în 2019,](https://eur-lex.europa.eu/legal-content/RO/TXT/?uri=CELEX%3A52019DC0168&qid=1618811428514) și o Listă de evaluare pentru o inteligență artificială de încredere, în 2020. În paralel, primul [Plan coordonat privind IA](https://ec.europa.eu/commission/presscorner/detail/ro/IP_18_6689) a fost publicat în decembrie 2018, sub forma unui angajament asumat în comun cu statele membre.

[Cartea albă privind IA](https://ec.europa.eu/info/strategy/priorities-2019-2024/europe-fit-digital-age/excellence-trust-artificial-intelligence_ro), publicată de Comisie în 2020, a stabilit o viziune clară pentru IA în Europa: un ecosistem de excelență și încredere, care a pus bazele propunerii prezentate astăzi. [Consultarea publică](https://ec.europa.eu/digital-single-market/en/news/white-paper-artificial-intelligence-public-consultation-towards-european-approach-excellence)[Căutați traducerile disponibile pentru linkul precedentEN**•••**](javascript:void(0)) referitoare la Cartea albă privind IA a beneficiat de o participare extinsă a părților interesate din întreaga lume. Cartea albă a fost însoțită de [Raportul privind implicațiile în materie de siguranță și răspundere ale inteligenței artificiale, ale internetului obiectelor și ale roboticii](https://eur-lex.europa.eu/legal-content/RO/TXT/?qid=1593079180383&uri=CELEX:52020DC0064), care a concluzionat că legislația actuală referitoare la siguranța produselor conține o serie de lacune ce trebuiau remediate, în special în cadrul Directivei privind echipamentele tehnice.

**Pentru informații suplimentare**

[Noi norme pentru inteligența artificială – Întrebări și răspunsuri](https://ec.europa.eu/commission/presscorner/detail/ro/QANDA_21_1683)

[Noi norme pentru inteligența artificială – Pagina privind situația de fapt](https://ec.europa.eu/info/strategy/priorities-2019-2024/europe-fit-digital-age/excellence-trust-artificial-intelligence_ro)

[Comunicarea privind promovarea unei abordări europene în domeniul inteligenței artificiale](https://digital-strategy.ec.europa.eu/news-redirect/709089)

[Regulamentul privind o abordare europeană în domeniul inteligenței artificiale](https://digital-strategy.ec.europa.eu/news-redirect/709090)

[Noul Plan coordonat privind inteligența artificială](https://digital-strategy.ec.europa.eu/news-redirect/709091)

[Regulamentul privind echipamentele tehnice](https://ec.europa.eu/docsroom/documents/45508)

[Proiecte finanțate de UE în domeniul IA](https://digital-strategy.ec.europa.eu/news-redirect/709109)

Persoană de contact pentru presă:

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

\*

Strategia UE pentru cooperare în regiunea indo-pacifică

**UE și statele sale membre se bucură, de mult timp, de o relație amplă și cuprinzătoare cu partenerii săi din regiunea indo-pacifică, o regiune care se întinde de la coasta de est a Africii până la statele insulare din Pacific. Regiunea indo-pacifică se află în centrul atenției întregii lumi, într-un moment în care procesul de redresare socioeconomică în urma pandemiei de COVID-19, aflat în derulare, coincide cu o creștere a incertitudinii geostrategice în regiune.**

Concluziile Consiliului privind Strategia UE pentru cooperare în regiunea indo-pacifică, adoptate la 19 aprilie 2021 de cei 27 de miniștri de externe ai statelor membre ale UE, **demonstrează recunoașterea de către UE a importanței tot mai mari a regiunii, precum și angajamentul UE de a-și consolida rolul în cooperarea cu partenerii săi din regiune.**

**Regiunea indo-pacifică reprezintă centrul economic și strategic de gravitație al lumii.**Aceasta găzduiește 60 % din populația lumii și produce 60 % din PIB-ul mondial, contribuind cu două treimi la creșterea globală actuală. Până în 2030, majoritatea covârșitoare (90 %) a celor 2,4 miliarde de membri noi ai clasei de mijloc care vor intra în economia mondială vor trăi în regiunea indo-pacifică.

Cooperarea în regiunea indo-pacifică este esențială pentru punerea în aplicare a agendei globale a comunității internaționale, inclusiv pentru îndeplinirea obiectivelor de **dezvoltare durabilă ale ONU**. De-a lungul anilor, **UE a adus în mod constant contribuții semnificative** în regiune în ceea ce privește cooperarea pentru dezvoltare și asistența umanitară, abordarea schimbărilor climatice, a pierderii biodiversității și a poluării, precum și contribuția la respectarea dreptului internațional, inclusiv a drepturilor omului și a libertății de navigație.

**Prin urmare, regiunea indo-pacifică constituie o miză importantă pentru UE,**care are tot interesul ca **arhitectura regională să rămână deschisă și bazată pe norme**. Însă dinamica actuală din regiunea indo-pacifică a dat naștere unei **concurențe geopolitice intense,** care sporește presiunea tot mai mare asupra comerțului și a lanțurilor de aprovizionare, precum și tensiunile din domeniile tehnologic, politic și de securitate. Universalitatea drepturilor omului este, de asemenea, pusă la încercare. Șaizeci la sută din comerțul maritim mondial trece prin oceane, din care o treime prin Marea Chinei de Sud. Aceste rute trebuie să rămână libere și deschise.

Din aceste motive, miniștrii de externe ai **UE au decis să consolideze orientarea strategică, prezența și acțiunile UE în regiunea indo-pacifică**. Abordarea și implicarea se vor **baza pe principiile unei perspective pe termen lung, menite să**contribuie la stabilitatea, securitatea, prosperitatea și dezvoltarea durabilă a regiunii, pe baza promovării democrației, a statului de drept, a drepturilor omului și a dreptului internațional.

Acest angajament reînnoit față de regiune **include toți partenerii** care doresc să coopereze cu UE. Strategia este în mod deliberat pragmatică, flexibilă și multidimensională, permițând UE să se adapteze și să își consolideze cooperarea în funcție de domeniile de politică specifice, în care partenerii să își poată găsi puncte comune pe baza unor principii, valori sau interese comune.

UE își va aprofunda cooperarea cu privire la regiunea indo-pacifică**, în special cu acei parteneri care și-au anunțat deja propriile abordări privind regiunea indo-pacifică**.

Prin adoptarea concluziilor Consiliului, UE este în măsură să **intensifice și mai mult cooperarea** în multe domenii, precum guvernanța oceanelor, sănătatea, cercetarea și tehnologia, securitatea și apărarea, conectivitatea și să consolideze colaborarea în vederea abordării provocărilor globale, cum ar fi schimbările climatice.

UE așteaptă cu interes să colaboreze cu toți partenerii săi în toate aceste domenii, în special pentru îndeplinirea sarcinii comune de a aborda **efectele umane și economice devastatoare ale crizei provocate de pandemia de** **COVID-19**, garantând o **redresare socioeconomică verde, durabilă și favorabilă incluziunii și constituind sisteme de sănătate mai reziliente.**

\*

Cașcavalul de Săveni: produs cu indicație geografică protejată în UE

**Comisia Europeană a aprobat cererea de înscriere a denumirii**[**„Cașcaval de Săveni”**](https://eur-lex.europa.eu/legal-content/EN/TXT/?uri=uriserv:OJ.C_.2020.015.01.0005.01.ENG&toc=OJ:C:2020:015:TOC)[Căutați traducerile disponibile pentru linkul precedentEN**•••**](javascript:void(0))**din România în Registrul indicațiilor geografice protejate (IGP)**

„Cașcavalul de Săveni” este o brânză maturată produsă în regiunea Botoșani. Se caracterizează printr-o perioadă lungă de maturare (60 de zile), în urma căreia consistența sa devine onctuoasă și omogenă, iar culoarea mai pronunțată. Gustul său, ușor amărui, se caracterizează prin nuanțe de nucă.

Condițiile climatice locale, favorabile dezvoltării pășunilor naturale bogate în floră diversă, contribuie la calitatea laptelui utilizat pentru producția de „Cașcaval de Săveni”.

Aceste denumiri noi se vor alătura celor 1.609 produse alimentare deja protejate, dintre care 64 sunt specialități tradiționale garantate. Lista este disponibilă în baza de date [eAmbrosia](https://ec.europa.eu/info/food-farming-fisheries/food-safety-and-quality/certification/quality-labels/geographical-indications-register/).

**Indicație geografică protejată (IGP)**

Indicațiile geografice permit consumatorilor să aibă încredere și să distingă produsele de calitate, ajutând, de asemenea, producătorii în comercializarea lor.

Indicația geografică protejată arată legătura dintre regiunea geografică specifică și denumirea produsului, în cazul în care o anumită calitate, reputație sau altă caracteristică poate fi atribuită în mod esențial originii sale geografice. Produsele cu IGP pot fi alimente, produse agricole sau vinuri. Pentru a beneficia de această etichetă de calitate, cel puțin una dintre etapele de producție, prelucrare sau preparare trebuie să aibă loc în regiune.

În cazul vinului, aceasta înseamnă că cel puțin 85% din strugurii utilizați trebuie să provină exclusiv din aria geografică în care se produce efectiv vinul.

Pentru informații suplimentare, vă invităm să consultați și paginile referitoare la [politica în domeniul calității](https://ec.europa.eu/info/food-farming-fisheries/food-safety-and-quality/certification/quality-labels/quality-schemes-explained_ro).

Persoană de contact pentru presă:

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

\*

Eurobarometru: 58% dintre români au încredere în Uniunea Europeană, față de 49% media europeană

**Deși pandemia de COVID-19 afectează viața de zi cu zi a cetățenilor europeni de mai bine de un an, atitudinea față de UE rămâne pozitivă, potrivit celui mai recent sondaj Eurobarometru standard realizat în februarie-martie 2021.**

[Eurobarometrul standard este disponibil aici.](https://europa.eu/eurobarometer/surveys/detail/2355)

Imaginea UE și încrederea în UE s-au ameliorat, atingând nivelul lor cel mai înalt de mai bine de zece ani.

Cetățenii europeni identifică sănătatea și situația economică ca fiind principalele două preocupări atât la nivelul UE, cât și la nivel național.

Sondajul indică, de asemenea, o creștere a îngrijorării cu privire la situația actuală a economiilor naționale: 69 % dintre europeni consideră că situația este în prezent „proastă”, iar 61 % dintre europeni se tem că economia țării lor se va redresa în urma impactului pandemiei abia „în 2023 sau mai târziu”.

**1. Încrederea și imaginea UE**

**Aproape jumătate dintre europeni au încredere în Uniunea Europeană (49 %),** ceea ce reprezintă o creștere de 6 puncte față de sondajul Eurobarometru standard din vara anului 2020. **Este cel mai înalt nivel înregistrat din primăvara anului 2008.** Încrederea în guvernele naționale (36 %) și în parlamentele naționale (35 %) a pierdut teren, deși ambele rămân la un nivel mai ridicat decât în toamna anului 2019.

**În privința României 58% dintre români au încredere în Uniunea Europeană, ceea ce reprezintă o creștere cu 4 puncte față de sondajul Eurobarometru standard din vara anului 2020.**

În 20 de state membre, majoritatea respondenților afirmă că au încredere în UE, cele mai ridicate niveluri fiind înregistrate în Portugalia (78 %) și Irlanda (74 %).

**Imaginea pozitivă a UE (46 %) a atins nivelul său cel mai înalt din toamna anului 2009**, înregistrând o creștere de 6 puncte procentuale față de vara anului 2020. Mai puține persoane au o imagine neutră despre UE (38 %, -2), în timp ce 15 % (-4) au o imagine negativă despre UE.

Majoritatea respondenților au o imagine pozitivă despre UE în 25 de state membre ale UE (față de 13 în vara anului 2020), procentele cele mai ridicate fiind înregistrate în Portugalia (76 %) și Irlanda (75 %).

**2. Principalele preocupări la nivelul UE și la nivel național**

**Aproape patru cetățeni ai UE din zece consideră că cea mai importantă problemă cu care se confruntă în prezent UE este sănătatea**: 38 % dintre respondenți menționează acum acest aspect, o creștere semnificativă cu 16 puncte procentuale față de vara anului 2020. Sănătatea ocupă primul loc, în fața **situației economice** (35 %, procent neschimbat), **situația finanțelor publice ale statelor membre** ocupând acum locul al treilea (21 %, -2). **Mediul și schimbările climatice** ocupă acum locul al patrulea (20 %, procent neschimbat), în timp ce **imigrația**, pentru prima dată din toamna anului 2014, cu un procent de 18 % (-5 puncte), nu se mai numără printre principalele trei preocupări. **Șomajul** se află pe locul al șaselea, fiind menționat de 15 % dintre respondenți (-2 puncte procentuale).

**În ceea ce privește principalele preocupări la nivel național, sănătatea este, de asemenea, percepută ca fiind cea mai importantă chestiune** (44 %), în creștere cu 13 puncte procentuale față de vara anului 2020. **Situația economică** ocupă a doua poziție, fiind menționată de o treime dintre europeni (33 %, procent neschimbat), în timp ce un sfert dintre aceștia menționează **șomajul** (25 %, -3).

**3. Situația economică și moneda euro**

Percepția cu privire la economia națională a continuat să se deterioreze: **doar 29 % dintre cetățenii UE consideră în prezent că situația este „bună”** (-5 puncte procentuale față de vara anului 2020, -18 față de toamna anului 2019), **cel mai scăzut nivel pentru acest indicator din primăvara anului 2013**.Proporția europenilor care consideră că această situație este „proastă” a câștigat teren în mod corespunzător (69 %, +5).

**Percepțiile pozitive asupra situației actuale a economiei naționale variază foarte mult între statele membre ale UE**, de la 86 % în Luxemburg până la 7 % în Italia.

**Sprijinul pentru moneda euro rămâne foarte ridicat**: **79 % (+4) dintre cetățenii din zona euro sunt în favoarea monedei euro, cel mai înalt nivel din 2004**, cifrele variind de la 95 % în Portugalia la 70 % în Franța și Austria. **În ansamblu, în Uniunea Europeană, șapte din zece europeni sprijină moneda euro (70 %,** +3), **cel mai ridicat nivel înregistrat vreodată**.

**4. Pandemia de COVID-19**

43 % dintre europeni sunt mulțumiți de măsurile luate până în prezent de guvernele naționale pentru combaterea pandemiei (-19 puncte procentuale față de vara trecută), în timp ce 56 % sunt nemulțumiți (+19).

Același procent din rândul cetățenilor europeni sunt mulțumiți de măsurile luate de UE (43 %, -2), în timp ce 49 % sunt nemulțumiți (+5). Cu toate acestea, 59 % au încredere că UE va lua deciziile corecte în viitor în ceea ce privește răspunsul său la pandemie.

**Peste șase europeni din zece (61 %) consideră că economia țării lor se va redresa în urma impactului pandemiei de COVID-19 în 2023 sau mai târziu**. Mai puțin de un sfert consideră că redresarea va avea loc în 2022 (23 %) și doar 5 % cred că redresarea va avea lor anul acesta, în 2021. Aproape unul din zece europeni se teme că economia țării sale nu se va redresa niciodată în urma impactului pandemiei (8 %).

**Majoritatea europenilor consideră că planul de redresare al UE în valoare de 750 de miliarde EUR, NextGenerationEU, este un instrument eficace pentru a face față efectelor economice ale pandemiei de COVID-19** (55 %). Aproape patru din zece consideră că nu este eficace (38 %).

Începând cu vara anului 2020, **experiența personală a europenilor în ceea ce privește măsurile de combatere a pandemiei, cum ar fi izolarea**, s-a deteriorat: **majoritatea cetățenilor UE consideră acum că a fost greu să facă față acestei experiențe** (40 %, +8 puncte procentuale față de vara anului 2020), în timp ce mai puțin de trei din zece afirmă că a fost ușor (29 %, -9). Proporția celor care afirmă că le-a fost deopotrivă de ușor și de greu a rămas aproape neschimbată, situându-se la 31 % (+1).

**5. Vaccinarea împotriva COVID-19**

**45 % dintre europeni au răspuns că ar dori să fie vaccinați cât mai curând posibil - sau fuseseră deja vaccinați** în momentul efectuării sondajului, **iar 20 % ar dori să facă acest lucru în 2021**. 21 % ar prefera să fie vaccinați mai târziu. Doar 12 % afirmă că nu se vor vaccina niciodată, iar 2 % „nu știu”.

În 21 de țări, majoritatea respondenților ar dori să fie vaccinați cât mai curând posibil sau au fost deja vaccinați, procentele cele mai ridicate înregistrându-se în Irlanda (74 %), Danemarca (73 %) și Suedia (71 %). Pe de altă parte, mai puțin de un respondent din cinci intenționează să se vaccineze cât mai curând posibil în Bulgaria (19 %) și Cipru (16 %).

**Context**

Sondajul „Eurobarometru standard (EB 94) – iarna 2020-2021” a fost realizat prin interviuri față în față și online în perioada 12 februarie - 18 martie 2021 în cele 27 de state membre ale UE și în douăsprezece țări sau teritorii[[1]](https://ec.europa.eu/romania/news/20210423_eurobarometru_romania_incredere_ue_ro#_ftn1). În perioada 12 februarie - 11 martie 2021, au fost realizate 27 409 interviuri în statele membre ale UE-27.

**Informații suplimentare**

[Eurobarometru Standard 94](https://europa.eu/eurobarometer/surveys/detail/2355)

[[1]](https://ec.europa.eu/commission/presscorner/#_ftnref1) Cele 27 de state membre ale Uniunii Europene (UE), cinci țări candidate (Albania, Macedonia de Nord, Muntenegru, Serbia și Turcia), Bosnia și Herțegovina, Islanda, Norvegia, Elveția, Regatul Unit, precum și comunitatea cipriotă turcă din acea parte a țării care nu este controlată de guvernul Republicii Cipru și Kosovo\* (\* această denumire nu aduce atingere pozițiilor privind statutul și este conformă cu RCSONU 1244/99, precum și cu Avizul CIJ privind Declarația de independență a Kosovoului).

Persoană de contact pentru presă:

Ștefan TURCU

E-mail: [stefan.turcu@ec.europa.eu](mailto:stefan.turcu@ec.europa.eu)

telefon: 0724 232 197

***Sursa: https://ec.europa.eu/romania/news\_ro***

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/